
Diamars, 24 Juli 2018 


Ayera tardi 

Avion di ArubaAirlines a haci un aterizahe di emergencia 


UN avion di ArubaAirlines, cu a sali di Guayana pa Aruba, 
despues di como mei ora di buelo, mester a debolbe pa haci 
un aterizahe di emergencia. 

T’asina cu e capitan a informa cu e windshield, den un 
forma te ainda inexplicable a kibra den pleno buelo. 

E momento ey, e avion tabata bulando un altura di como 
21 mil pia, pero mester a baha te na 10 mil pia, pa evita un 
ruptura mas grandi den e windshield, loke a hala atencion 


di e pasaheronan abordo. 

A reina un tiki panico, pero e avion di ArubaAirlines a baha 
sano y salvo na Guayana. Tur pasahero a ser hiba hotel, pa 
pasa anochi, pendiente kico gerencia ta pensa di haci. 

Sea lo manda un otro avion pa Guayana pa recoge e 
pasaheronan, of lo manda un mecanico for di Miami pa 
drecha e windshield, loke lo por tuma lugar awe, prome cu 
aborda tur pasahero bek pa Aruba. 


Husto ta paga pa picador, lo busca un solucion pragmatico pa nan 

Andin Bikker t« lamenta cu AWEMainta a bruha su palabrcman 

expresa 



MINISTER mr. Andin Bikker a 
sinti’e “aangesproken” cu publicacion 
di un articulo den edicion dialuna 
ultimo, encuanto di decisionnan di ex 
Minister Paul Croes, pa cual te ainda ta 
pendiente su caso den Corte. 

Mester bisa, cu e falta di dicho 
publicacion ta debi n’e propio Minister 
Andin Bildcer, kende den su conferencia 
di prensa, e forma cu el a expresa su 
mes, a duna un interpretacion cu a 
causa e publicacion cu e no a cay na su 
agrado. 

E mandatario a acusa AWEMainta di a 
troce su palabranan, ora cu el a trata di 
splica cu e peticionnan pa vergunning 
cu tabatin di haci cu e dispensacion cu 
Paul Croes lo kier a duna, tur a wordo 
poni on-hold. 

Consecuentemente e casonan alci 
no tabata moviendo. Paul Croes ta 
wordo persigui, caminda tin prueba of 
sospechoso cu el a haci su mes culpable 
pa soborno. 

Paul Croes a wordo deteni y su detencion 
a wordo prolonga varios biaha, segun 
Minister mr. Andin Biklcer. Pesey ora 
cu el a declara cu “husto ta paga pa 
pegador”, cu AWEMainta a cambia su 
palabra, pasobra ora cu a bay screen 
e peticionnan pendiente, a resulta cu 
hopi hende a bira victima di e hecho 
cu tin un investigacion y un caso penal 
andando contra di Paul Croes. 

Loke el a trata di splica ta, cu husto no 


por paga pa picador. 

Y asina den e grupo cu el a laga screen no 
tin indice, cu nan lo ta meti den e caso 
di Paul Croes, pesey Minister Andin 
Bikker lo bin cu un comision pa haci un 
ultimo analisis pa dune un conseho, si e 
hendenan aki ta bin pa haya un permiso 
of no. 

Esaki no tin nada di haci cu esaki ta 
un bofta den cara di OM, ya cu OM 
deligentemente a cuminsa enforza nos 
leynan pa actua contra di soborno cu 
Paul Croes lo a haci. 


Si e grupo di hende ta paga como husto 
pa picador y Paul Croes mester defende 
su mes. Laga OM haci su trabao, pero 
no bruha un cos pa otro, Andin Bikker 
a haci un apelacion, ya cu tin hende ta 
bisa cu tin un dilema cu nan tin peticion 
wanta, siendo nan a haya dispensacion. 
Pesey a haci un screening inicial, pero cu 
Paul Croes a duna nan un dispensacion, 
pero esey Bildcer a laga un investigacion, 
pero no tin nada di a bofta OM, ya cu 
e no a gusta cu AWEMainta a troce su 
palabranan. 

Bomberoncm a haya curpa kima den cas 



Dialuna a habri cu un caso hopi 
lamentabel di un persona cu 
supuestamente a perde su bida den 
un candela. AWEMainta ta bisa 
supuestamente pasobra ainda ta bou 
di investigacion e circumstancianan 
bou di cual e persona aki a perde su 
bida. 

Casi 12’or di merdia Polis y 
Brandweer ta wordo avisa di un cas 
cu ta completamente na candela. E 
cas aki ta situa den Jan Steenstraat, 
net patras di Caya Grandi di San 
Nicolas. Mirando e melding cu 
a drenta, a manda dos unidad di 
bomberil, sacando un di nan for di e 
post di aeropuerto. 

E cas tabata parce un cas bandona y a 
traha duro pa combati e candela mas 
lihe posibel pa evita cu e ta expanda 
na e cas banda pariba, cu ta un cas 
habita. Bomberonan a cuminsa ruim 
op mientras cu a bay tira un bista 
paden con e situacion a lceda. Pa nan 
sorpresa den e baño a topa cu un 
curpa na suela. Mesora a bati alarma 
y a pidi presencia di tur autoridad 


concerni. 

Despues e persona aki a wordo 
identifica como Dominico Cándido 
Wernet naci na Aruba dia 3 october 
1954. Dokter Texier a constata morto 
pa 1.40 pm y e curpa a wordo tuma 
den beslag. BFTO y Recherche San 
Nicolas a presenta na e sitio pa haci 
investigacion. 

Personanan cu a yega na e sitio 
durante e sucedido a bisa cu nan no 
tabata sa cu tabatin hende ta biba 
eyden. E cas ta wordo frecuenta door 
di chollernan cu ta drenta eyden 
pa uza nan droga. No ta conoci si e 
persona tabata biba eyden, of a bira 
malo. No ta conoci tampoco unda cu 
e candela a cuminsa. Pues aworaki 
ta investigando si e candela tabata 
intencional of e tabata un accidente 
ocasiona pa e propio victima of 
otronan. Ta hopi pregunta a keda pa 
Recherchenan. 

Na famianan di e fayecido ta bay 
palabra di condolencia. 



























































4 


AWEMainta 


Diamars, 24 Juli 2018 


FlexTeam envolvi den accidente 




Dialuna algo pasa di 1 l’or di mainta, 
na momento cu Flexteam tabata 
bayendo pa asisti recherchenan 
di San Nicolas den e persecusion, 
nan ta haya nan mes envolvi den 
un accident, den cual dos agente ta 
keda herida. 

Esaki a sosode na e T kruising net 
pabou di e cura di Ex Codemsa, 
na momento cu FLexteam tabata 
bayendo pariba, nan ta dal contra 
un pickup maneha pa un homber. E 
impacto fuerte ta pone cu e pickup 


ta bay dal contra un Chevrolet Celta 
cu ta na benta, staciona panort di 
caminda. 

Dos agente policial a resulta herida, 
un di nan tabata kehando dolor 
na pecho. Ambulance a presenta 
y controla tur esnan envolvi den 
e accidente, y a transporta e dos 
agentenan policial herida pa 
hospital. 

Polis di trafico a presenta pa haci 
mas investigacion. 



Polis manda pa mama 
cu a laga mucha di 6 y 
3 aña so na cas 

Diasabra den oranan di mainta Polis a wordo 
informa di un caso serio cu a tuma luga na 
madiki Kavel, unda cu dos mucha so tabata 
cera den un cas. Tabata trata di dos mucha 
hopi chikito cu no por mira pa nan mes. 
Mainta tempran Central di Polis ta bisa un 
patruya di Playa pa bay tira un bista na un 
cas na Madiki Kavel unda cu tin dos mucha 
so na cas. Polisnan ta papia cu e señora cu a 
yama Polis, kende ta bisa cu e muchanan di 
tempran ta nan so na e cas sin ningun adulto. 
Polis a cana rond y a constata cu e bentana 
di patras di e cas tabata habri. Asina a haya 
contacto cu e dos mucha hombernan di seis y 
tres aña. A puntra pa nan mayornan y nan a 
bisa cu nan a bay traha. A bisa e muchanan 
pa bisti nan paña pa transporta nan pa Warda 
di Polis. Sperando riba e muchanan caba di 
bisti, pa 9.40 e mama ta aparece cu un cara 
tur na soño. Tabata trata di F. di 35 aña. E1 
a splica cu e anochi anterior el a sali, y su 
ruman homber a keda cuida di e muchanan. 
E1 a pasa anochi na cas di su amigo. Rond di 
8[]or di mainta su ruman homber mester a bay 
traha, y esaki a yamQe. E1 a bise e momento 
ey cu e ta na caminda, pero el a pega soño 
atrobe. Su ruman no por a warde mas pasobra 
e mester a bay traha y el a yega cas laat. A 
skwal e mama riba su comportacion y a trata 
di pone Voogdijraad na altura. Pa 11.45 a 
yama e instancia aki cinco biaha sin resultado. 
Slatchofferhulp tambe a wordo poni na altura 
di e caso aki. 

Studiantencm cu Arubalen ng 
mes ta responsabel pa cera nan segure entrante 2019 


MINISTER Rudy 
Lampe: 

Dialuna mainta den 
Conferencia di Prensa 
di Gobierno di Aruba, 
Minister di Enseñansa 
Armando Lampe a 
elabora riba e ultimo 
desaroyonan tocante 
seguro pa studiantenan 
kendenan ta 

bayendo Hulanda cu 
OArubaleningn. 
Minister Lampe a 
duna di conoce cu dia 

30 di januari 2018, 
hunto cu Minister di 
Finansas, el a informa 
InsureToStudy cu Pais 
Aruba ta termina e 
acuerdo cu e tin cu e 
compania aki entrante 
1 di januari 2019. 
Entrante e fecha aki, 
Pais Aruba no tin 
ningun obligacion mas 
cu InsureToStudy y e 
decision aki ta final y 
vigente. 

Mirandocutinpregunta 
den comunidad 

riba con e seguro di 
studiantenan cu ta bay 
Hulanda e aña aki ta 
regla, e mandatario a 
informa lo siguiente. 
Tur studiante cu 
ta bay Hulanda cu 
un Arubalening na 
augustus di e aña aki 
ta sigura den e prome 
5 luna, esta di 1 di 
augustus 2018 te cu 

31 di december 2018. 
Desde 1 di januari 
2019 nan mes por 
scoge un seguro di nan 
gusto. 

E suma cu mester paga 
pa nan seguro ta Euro 
54.50 pa luna, pues 
Euro 272,50 pa e 5 
lunanan, y ta wordo 
kita di nan prome 
pago di Arubalening. 
Desde januari 2019 e 


studiante mes mester 
paga e seguro di su 
termi j nbetaling. 
Minister Lampe a 
indica cu na mei 
2018 Departamento 
di Enseñansa a tene 
un destaho publico 
pa e proyecto 
□Verzekeringspakket 
voor in Nederland 
studerende Arubaanse 
studenten met een 
ArubaleningQ. Esaki 
a wordo anuncia via 
landscourant y corant 
local, website di 
Enseñansa di Aruba y 
website di Arubahuis 
na Hulanda. 

Na total 5 compania 
a bin busca e bestek. 
A tene un reunion di 
informacion dia 3 di 
mei 2018. A traha un 
relato di e reunion ey 
y a manda esaki pa e 5 
companianan interesa. 
Riba 29 di mei 2018, e 
dia stipula pa entrega 
e oferta, un compania 
so a duna su oferta. E 
compania aki a gana 
despues di a studia e 
oferta aki, e destaho 
publico cu un prijs di 
Euro 54.50 pa luna 
pa studiante, pa e 
pakete stipula. Pa mas 
informacion por check 
e website http://www. 
arubastudent.com/nk 
Minister Lampe a duna 
di conoce cu dor cu tur 
aña diferente mayor y 
studiante ta laga sa 
cu nan no ta contento 
cu e echo cu nan ta 
wordo obliga pa tuma 
e pakete di seguro cu 
nan Arubalening, esaki 
tawata e ultimo aña cu 
Gobierno a organisa 
e destaho publico pa 
e seguro di studiante 
pa Hulanda. Mescos 


cu tur studiante cu 
ta studia na otro 
pais, studiantenan di 
Hulanda por scoge 
desde 2019 e pakete 
di seguro di nan 
gusto. Ta importante 
si pa enfatisa cu 
studiantenan mester 
ta sigura prome cu nan 
subi avion te ora nan 
bin biba bek na Aruba. 
Tur compania di seguro 
interesa por cuminsa 
prepara desde awor 
caba pa ofrece mayor 
y studiantenan nan 
palcete di seguro pa 
januari 2019. 




. r ... . . . . 

MNEFm - MLYMm 

10 winners will be announced every Thursday 
at 8pm & 9pm for a chance to win a 

Brand New 2018 Lincoln MKC and a 

share of $50,000 in cash prizes 


GRAND 


tááe: ÉRáNDNEW iliÑtÓiiNÑfát 


QjjQ 


WizS: 


'Sth fPrize: $ 5&0 


3rcl fPrize: $5 

Jk kAIUUtMjLMAJlAAJLAlJLAHaAaifcJIA 

CRYSTKUSWPORT 


Receive 1 entry ticket for every 25 base-points earned weekly. 
Management reserves all rights. Keep it fun. Play responstbly. 

Fraccion di AVP 

Gobierno ainda no a informa riba plan pa 
reduccion di gasto di personal 



ADAPTACION di 

FEM mesun cos 
Ya caba ta conoci 
pa cerca di un luna 
caba, cu Gobierno di 
Reino no ta contento 
cu presupuesto 2018 
presenta pa gabinete 
Wever Croes y cu a 
aproba pa fraccionnan 
MEPPORRED 
caminda esaki a wordo 
participa na Prome 
Minister Wever Croes 
cual tabata di dos 
advertencia duna na e 
actual gobierno. 
Fraccion di AVP ta 
mustra cu rapport di 
CAFT tambe a señala 
bon cla cu cambionan 
tin cu wordo haci 
despues di a tuma nota 
cu e presupuesto no a 
cumpli cu normanan 
stipula y esakinan tin 
cu wordo adapta ainda 
pa gobierno di Aruba. 
Mesun cos ta e caso 
cu e nota presenta pa 
Minister di Finansa, 
Xiomara Ruiz 

Maduro relaciona cu 
su nota Financieel 
Economischa 
Memorandum valido 
pa 2018 te cu 2021 
y caminda tambe tin 
cu mester introduci 
cambionan cu Prome 
Minister a priminti 
gobierno di Reino 
y CAFT, cu esaki 
lo tuma luga y cu a 


conduci cu e comision 
di supervision a firma 
e presupuesto 2018. 

A base di e 
palabracionnan nobo 
ald haci cu tanto 
gobierno di Reino 
como CAFT gobierno 
di Aruba a crea e 
posibiliddad pa alarga 
permanencia di CFT 
te cu 2021, caminda 
e prome palabracion 
haci cu gobierno di 
AVP, permanencia di e 
comision di supervision 
lo a funciona na Aruba 
te cu 2018 ora cu 
gobierno lo a logra un 
presupuesto balansa 
c’un surplus di 0.5%. 
Mientras cu ya caba ta 
un hecho cu e comision 
di supervision lo 
sigui despues di e aña 
aki ya cu gobierno 
MEPPORRED no 
por a cumpli cu e 
normanan stipula 
anteriormente, mester 
bay over na cambia e 
ley di LAFT existente 
den cual a determina 
cu e comision di 
supervision lo a 
termina cu su tarea e 
aña aki. 

Precisamente net 
partido MEP cu pa 
ocho aña largo a 
cuestiona y a considera 
presupuestonan cu 
despues a conta cu 
aprobacion di CAET 


como irealistico, 

a ser mustra dor 
di e comision di 
supervision financiero 
cu e presupuesto 
presenta pa gabinete 

Wever Croes ta 

irealistico. 

Entre otro CAFT den 
su conseho emiti dia 
11 di Mei ultimo, a 
mustra cu e comision 
a conseha gobierno 
MEPPORRED pa 
percura pa pa e 

‘finacieringstekort’ 
den presupusto 2018, 
keda bou di esun di 
2017. 

Na mes momento 
CAFT a mustra 

cu argumentonan 
presenta pa gobierno di 
coalicion riba entrada a 
base di dividendonan, 
ta irrealistico y no ta 
cumpli cu e dificit di 
2.8% bbp palabra pero 
cu esaki a bira 3.3%. 
Diferente punto 

esencial e comision a 
mustra cu gobierno 
mester aclaria entre 
otro riba entrada di 


dividendo di Refineria 
di Aruba cu gobierno 
a stipula na e suma 
di 17.5 miyon den 
presupuesto 2018 y 
cu esaki lo no wordo 
logra. 

Otro punto serio cu 
CAFT adverti gabinete 
Wever Croes ariba ta 
e hecho cu gobierno 
a dicidi di conta na 
dos ocsion e pago di 
dividendo di ATA pa 
un suma di 6.4 miyon 
y cu tambe gobierno 
tin cu bay coregi ainda 
den e presupuesto aki. 
Debe nacional a wordo 
palabra cu gobierno cu 
esaki mester keda na 
90% pero despues di 
tur control haci, ta bin 
resulta cu pa 2018 e 
debe nacional lo yega 
nba 92% cu tambe 
ta contra palabracion 
haci entre gobierno di 
Aruba y CAFT y cu 
tambe tin cu wordo 
adapta. 

Sinembargo e punto 
cardinal cu a wordo 
atendi tanto pa CAFT 


y gobierno di Reino, 
ta e hecho cu gabinete 
Wever Croes a aumenta 
e gasto di personal a 
aumenta cu mas cu 
10.5 miyon florin 
pero aki a yega na un 
palabracion concreto 
cu gobierno cu esaki 
tambe tin cu wordo 
reduci cu 12 miyon pa 
e aña aki ainda. 

Te ainda gobierno no a 
duna indicacion algun 
con e ta bay haci esald 
y CON e ta bay logra 
e reduccion aki y na 
varios ocasion Prome 
Minister a sigura 
cu lo no kita hende 
for di trabou pero 
a papia di areglo di 
VUT y eliminacion di 
‘periodielcnan’ cu ta un 
derecho di trahadonan. 
Kico ta bay pasa no ta 
conoci ya cu gabinete 
Wever Croes, apesar 
di e situacion delicado 
ald cel a hinca su mes y 
e pais aden, a dicidi di 
b ay gosa di vacacion 
prome y laga interes di 
e pais pa mas lat. 

Diabi 


lerne uiTimo 


Minister Rudy Lampe a firma acuerdo di cooperacion cu SAA 


DIABIERNE ultimo, 
Minister Rudy 

Lampe a anuncia 
cu diabierne ultimo 
a firma un acuerdo 
di cooperacion cu 
Stichting Avond 
Onderwijs Aruba 
(SAA). Pa hopi aña 
caba, e conseho di 
parti di Directie 
Onderwijs tabata pa 
loke tabata Middag 
y Avond Mavo keda 
integra hunto cu 
Avond Elavo. 

Pasobra e ora ey tin 
un doorstroming 
pa Avond Elavo, y 
pesey a dicidi pa 
cuminsa e proceso 
di e ontkoppeling di 
Middag en Avond 
Mavo for di OAA, cu 
ta referi na tur curso 
di ofishi. 

Pesey a keda dicidi di 
kita MiddagAvond 
Mavo for di OAA y 
pone bao di SAA. 
Esey t’e acuerdo cu a 
keda firma diabierne 
ultimo. E ta na 
bentaha di ambos 
banda, segun Minister 
Rudy Lampe, pasobra 
e lo beneficia ambos 
partido den loke ta 
mehoranza di calidad 
di enseñanza. Uni 
forza ta sumamente 
importante, y ta 
beneficio so e ta trece. 

Ningun hende lo 
perde trabao cu e 
hecho aki. Pa loke 
t’e studiantenan, nan 
tampoco tin motibo 


di preocupa. Lo bay 
amplia e periodo di 
inscripcion ainda, te 
18 di juli awor. 

Tanto e empleado, 
docentenan y e 
studiantenan no 
tin mester di tin 
preocupacion cu e 
cambio aki. 

E directive di SAA, 
a dicidi pa apunta 
2 persona, pa un 
periodo di un aña, 
guia e proceso di 
transaccion aki y nan 
ta Chando Pieters y 
Rueben Werleman, 


kendenan tin amplio 
experiencia pa dirigi 
un skol. 

E bestuur di SAA 
tambe ta den proceso 
pa apunta un directora 
nobo, pa loke ta 
Middag + Avond 
Mavo for dia 1 di 
augustus awor, pa tur 
hende sigui funciona 
manera debe ser, 
segun Minister Rudy 
Lampe. Corda bon cu 
nunca ta lat pa haya 
un diploma di Mavo/ 
Elavo. 



Ane you Ganing? loving? Gompassionaie? 

The last good thing that may happen in a person's life... 
...is a hospice volunteer 




f 


Wospice Atardi is seeking 
to help support 
;atients and their family membe 
during their time of need! 


L 


lf you qualifj and have a minimum 5 houns available pen uteek, ute uiill pnovide Ihe necessany iraining. 

Apply foday a+: _ 

n.niG+man(5)pedcPOSsaPuba.com RGd CrOSS Arilba 

Att. Mafhalie Rielman ■ 

llegcalncm traha cu carchi falsifica di AZV 


MIRANDO e exigencia cu ta wordo 
poni door di doñonan di compania, hopi 
biaha caba ilegalnan a wordo atrapa 
haciendo uzo di carchi AZV cu nan a 
falsifica. Diabierna tabatin dos caso di 
tipo aki cu a wordo notifica na KPA. 

Diabierna mainta pa 10.43 Polis ta 
wordo informa door di un colega cu na 
e seccion di Lost & prevention di un 
hotel a haya carchi AZV cu ta falsifica. 
Patruya ta bay na e sitio y ta papia cu e 
homber di inicial C., kende ta Manager 
di Loss & Prevention. 

E1 a declara cu e tin dos carchi di AZV 
cu e ta sospecha ta falsifica. Polisnan di 
biaha a mira cu enberdad e carchinan 
ald no ta original. E rand blanco di e 
carchi ta mustra mas bien di un copia, 
mirando cu e colornan cu a wordo uza 
ora cu a imprimi e copia ta diferente 
cu esun original y e numbernan di 


registration no ta cuadra cu e reglanan 
diAZV 

Segun C., a splica, ora cu e trahadonan 
di un contratista mester bin haci un 
trabou pa e hotel, nan mester laga nan 
carchi di AZV atras na e Timekeeper pa 
haya un pass cu cual nan por cana rond 
riba tereno di e hotel. 

E guardia a logra haya un di e 
sospechosonan y a wordo treci aden 
na oficina di C. E guardia a bay busca 
e di dos persona, pero esaki no tabata 
esun cu a uza un di e carchinan falso 
di AZV E prome cu a wordo deteni 
tabata AJNC di 41 aña, basa riba uzo di 
documentonan falsifica. E otro homber 
AJGL no por a haya ningun caminda. 
E dos hombernan aki ta trece pa Long 
Life. E homber, lcende no tabata un 
sospechoso, tampoco por a demostra un 
identificacion. A controla su datonan 


cerca GNC y a resulta cu desde 2 di 
december 2017 su permiso a caduca. 

A dos hombernan ald a wordo transporta 
den e transportwagen pa oficina di 
Guarda Nos Costa. 

Tambe a bini na e sitio propietario di 
e compania Long Life, y el a splica cu 
e homber C ta esun encarga pa busca 
trahadonan y tin condicionnan cu nan 
mester cumpli cun’e prome cu nan 
wordo tuma den servicio. Pero Polisnan 
a mustr’e riba e hecho cu na final di dia 
e ta esun responsabel pa su empresa y 
actonan di su empleadonan. E1 a mustra 
comprension. A inform’e tambe cu si e 
otro homber aparece pa hibe Warda di 
Polis y si e guardianan hay’e e mester 
yama Polis. 

AJNC a wordo presenta dilanti Fiscal 
Auxiliar mirando e tin di haber cu 
falsificacion di e carchi di AZV 


Persecucion y detention homber busca pa husticia 


DIALUNA algo pasa di ll’or di mainta, 
recherche di San Nicolas tabata siguiendo 
un Nissan March blanco, numera A 72379, e 
auto aki tabata wordo maneha pa un persona 
cu ta wordo busca pa husticia. 

Na altura di Franse Pas bayendo direccion 
Santa Cruz, e recherchenan ta pidi ayudo di 
patruyanan di Santa Cruz y asina a cuminsa 
un persecucion. E auto a pasa Sabana Grandi, 
Yucuri, rotonde Mahuma, despues rotonde 
Airport, ela bay direccion panort y a bira bay 
direccion di Garage Centraal, pa asina sali 
riba Avenida Milo Croes, na e crusada dilanti 
di Voogdijraad, polis a intercepta e auto y a 
detene e chauffeur, kende ta wordo busca pa 
husticia. 

Mesora recherche di San Nicolas a tum’e over 
y a hibe Warda di San Nicolas. E auto a wordo 
confisca y transporta cu takelwagen. 

Cuatro asistencia pa problema entre 
bisiñanan pa motibo di awa di pos 


Diabierna ultimo Polisnan mester 
a interveni diferente biaha pa 
personanan cu tabatin problema cu 
nan bisiña door di awa di beerput cu 
ta core riba caminda of den nan cura. 
Probablemente aumento di gastonan 
di bida ta pone cu e hendenan ta 
busca un otro forma pa deshaci di e 
awa di pos enbes di paga e mas di 50 
florin cu ta wordo cobra minimo pa 
un pos chikito. 

E prome tabata pa 11.50 ora cu 
patruya di Santa cruz a wordo manda 
Hooiberg tras di un compleho di 
apartamento pa problema cu holo di 
awa di beerput. Na e sitio e Polisnan ta 
papia cu e homber V, kende a admiti 
di saca awa di beerput pero cu el a 
basha esaki den mondi leu di e otro 
viviendanan. E1 a mustra e Polisnan e 
situacion y a mira cu enberdad tin un 
slang cu ta core yega te den mondi. E1 
a bisa tambe cu tin un di e bisiñanan 
cu intencionalmente ta primi e slang 
cera pQasina e awa basha den e otro 
percelanan y mesora despues e ta 
yama bisa cu tin molester. Di esaki 
tambe el a mustra Polisnan prueba. 
Sinembargo el a wordo bisa cu e 
no mag haci y e mester yama un 
compania pa chica e posnan. 

E otro incidente cu awa di pos tabata 
pa 12.37 na Tanki Leendert. Central 
di Polis ta manda patruya di Playa na 
un cas den e bario menciona, unda 
cu nan ta papia cu e señora di inicial 
P. E1 a bisa e Polisnan cu e homber na 
banda ta laga e awa di pos core patras 
di su cas (di e señora) y e holo tinQe 
mata. 

E Polisnan a constata cu enberdad 
tin awa sushi tras di su cura y tin un 
holo vies cu ta penetra den e cas di 


señora P. Tambe nan a bay na e cas 
di e bisiña, cu ta un negoshi. Nan a 
papia cu e doño y el a admiti di a 
basha awa eytras y mesora a inform[]e 
cu esaki no ta permiti pa ley y cu pa 
e biaha aki e ta haya un advertencia. 
Un di e otro casonan atende tambe 
diabierna tabata na Alto Yista. Esaki 
si tabata den oranan di anochi ora 
cu Polisnan di Noord a bay pa un 
asistencia pidi door di e homber R. 
E1 a mustra e Polisnan awa acumula 
den su cura di cas y cual tabata 
hole stinki. E ta kere cu e sistema 
di irigacion di mata di su bisiña ta 
wordo cendi tur anochi 7Qor. Door di 
un mal funcionamento, e awa ta pasa 
over y ta drenta su cura di cas. 

E Polisnan a mira cu henter e garashi 
y cura ta wordo muha cu e awa di 
beerput y esaki ta core bay riba 
caminda publico. R., tambe tabata 
keha di mata cu tabata colga over di 
su muraya. Nan a papia cu e bisiña 
di inicial B., kende a compronde 
e situacion y lo trece cambio den e 
situacion. Na Madiki Kavel asistencia 
a wordo pidi pa problema entre bisiña 
pa motibo di cria di galiña. Pa 7.24 di 
anochi Central ta manda patruya di 
Playa na Madiki Kavel unda nan ta 
papia cu esnan cu tabatin problema 
cu e molester di galiñanan. Nan 
ta bisa cu den oranan di mainta e 
galiñanan di un di e bisiña ta bin 
deposita nan sushi den nan veranda 
y ta laga un cantidad di sushi atras. 

E mainta ey atrobe e galiñanan a haci 
esaki pa 6.30 di mainta. E bisiñanan 
no tabata na cas. Esnan cu a papia 
cu Polis a keda di informa ki ora 
doñonan di e galiñanan ta na cas pa 
intermedia den e problema aki 


Un biaha mas pa problema cu cabrito na Piedra Plat 


Diasabra mainta Polis ta wordo pidi 
un biaha mas pa interveni den un 
problema cu habitantenan tin cu 
cabritonan den bisindario di Piedra 
Plat. Esaki a sosode un poco prome 
cu 11 Qor di mainta. Patruya di santa 
Cruz cu a bay na e sitio ta papia cu 
e señora di inicial R. E ta declara cu 
e cabritonan di su bisiña H tur ora 
ta subi tereno di su cas, ta come su 
matanan y hasta ta drenta den e cas. 


Polisnan a conseha e señora pa cera 
porta di su cas pa ni e cabritonan 
ni ladronnan drenta paden sin mas. 
Tambe nan a bay combersa un biaha 
mas cu e bisiña H. E1 a bisa cu pa 
algun luna caba e tin problema cu e 
bisiña R. E1 a splica cu su cabritonan 
ta jong cu ta bula tur caminda. A 
mustrQe riba su responsabilidad pa 
controla su bestianan. Pa aworaki 
trankilidad a reina. 


Des turista a bira 
victima di ladronnan 


DIASABRA ultimo 
dos keho a wordo 
entrega na Polis door 
di turistanan cu a bin 
bishita Aauba pa pasa 
ratonan placentero 
pero a bira victima di 
ladronnan, sea den 
nan camber of cerca di 
e hotel disfrutando di 
beach. 

Diasabra mainta e 
homber CMSC ta 
papia cu Polisnan 
di strandpolitie y ta 
informa cu el a bira 
victima di ladronnan. 
CMSC di 33 aña ta 
conta e Polisnan cu 
dia 14 di juli el a mira 
su stapel di biyete 
di dollars pa ultimo 
biaha den su maleta. 
Tabata trata di e suma 
di 1500 dollar. Dia 
20 di juli rond di mey 
anochi el a bay habri 
su maleta y a constata 
cu e candal a wordo 


forsa. Den e maleta 
el a haya solamente 
1000 dollar. Denuncia 
a wordo tuma. 
Diasabra tambe den 
oranan di mainta 
patruya di beach 
ta bay na un hotel 
chikito unda cu nan ta 
combersa cu e guardia 
di e hotel. E1 a splica e 
Polisnan cu un turista, 
WLY di 30 aña kier 
entrega keho di robo. 
Polisnan a bay na 
camber di e turista, 
lcende ta declara cu dia 
20 di juli rond di 12Qor 
di merdia, el a laga 
un par di renchi orea 
cu steenchi diamanta 
riba e cashi banda di e 
cama. E renchi tabata 
lora den un paña. Pa 
7Qor di anochi el a 
bolbe su camber bek y 
a constata cu desconoci 
a drenta su camber sin 
su permiso y a bay cu e 
par di renchi orea. 



Aruba Beach Club 


Week 32 - Rent 



I Deluxe Bedroom 
Date: Saturday, 

II th to 18th August 
1 week - US $995,- 

interested piease caii 594-0909 

A manda carta di aclaracion na Parlamentario Endy Croes (MEP) 

AHATA no ta influencia decisionnan den Hunta di Supervision di ATA 



Hunta Directiva di 
Aruba Hotel and 
Tourism Association 
(AHATA) a tuma 
nota di declaracion 
di Parlamentario J.H. 
“Endy” Croes publica 
den corant siman pasa 
tocante alocacion di 
fondonan di ATA. 
“Nos ta aprecia e 
responsabilidad 
di miembronan 

di Parlamento pa 
segura cu ta aplica e 
proceduranan corecto 
den tumamento di 
decisionnan den 
entidadnan manera 
Aruba Tourism 

Authority (ATA) ”, 

asina Tisa Lasorte- 
Henriquez, Presidente 
y CEO di AHATA a 


scirbi den un carta 
oficial n’e miembro di 
Parlamento. 

Ya cu sr. Endy Croes 
ta menciona AHATA 
den su declaracion, 
AHATA ta aclaria lo 
siguiente. 

A base di ley AHATA 
por nomina 3 
candidato den e Hunta 
di Supervision di ATA 
pa consideracion di 
Minister di Turismo. 
Despues, e Minister 
di Turismo ta nombra 
e miembronan di 
Hunta di Supervision 
di ATA pa medio di 
un Landsbesluit. 
Conforme cu e ley 
y reglanan di “good 
governance”, e 


miembronan di Hunta 
di Supervision di 
ATA ta miembronan 
independiente cu 
responsabilidad 
propio. Nan mester 
tene nan mes 
na reglanan di 
confidentialidad, 
irespecto ken a 
nomina nan. 
Decisionnan ta tuma 
lugar den seno di 
Hunta di Supervision, 
sin participacion di 
AHATA. 


Cada un di e 

miembronan 
den e Hunta di 

Supervision, incluso 
esnan nomina dor 
di AHATA, ta eyden 
representando nan 
propio conocemento y 
experiencia y como tal 
ta tuma e decisionnan 
den forma individual y 
en conexion cu interes 
di ATA y Aruba. 
AHATA ta representa 
100 compania cu ta 


brinda servicio den 
turismo na Aruba, no 
solamente 13 hotel. 
AHATA su meta ta pa 
sigura exito sostenibel 
di e sector. 

AHATA ta spera di a 
aclaria e rol di AHATA 
den nombramento 
di e Hunta di 
Supervision di ATA 
y consecuentemente 
den e decisionnan cu 
ta tuma eyden. 


Polis a inlermedia problema cu 
trahado y diente malcontento 


DIABIERNA ultimo 
pa 4.15 di madruga 
Patruya di Noord 
ta wordo manda na 
un hotel grandi pa 
intermedia den un 
problema. 

Na e sitio e Polisnan ta 
papia cu un homber. 
Su hefe a pidi’e pa 
enrtega e portofoon 
y e boshi di yabi 
pasobra e no ta traha 
eynan mas. 

Dado momento e hefe 
di siguridad di e hotel 
a presenta y a declara 
cu e ta controla su 
persona y a haya e 
homber aki drumi den 
e salario di reunion 
di dicho hotel. Pa e 
motibo aki el a pidie 
entrega e materialnan 
menciona. 

E hefe e informa 
e trahado cu e por 
pasa durante dia 
cerca departamento 


di Recuerso Humano 
pa regla su asunto. 
E trahado a pidi 
Polisnan dun’e un lift 
pa bushalte. Pa atende 
cu e asunto mas lihe, a 
dicidi di dun’e un lift 
pa parada grandi di bus 
na Playa. E trahado of 
ex empleado a entrega 
e material na e hefe di 
siguridad y el a bay cu 
e lift cu el a haya. 

Na Dragon Rich Bar 
Restaurant na Sabana 
Blanco tabatin un 
problema den cual 
mester a intermedia. 
Pa 6.05 di atardi 
Polis a wordo mana 
na e restaurant 
ariba menciona, 
unda un cliente a 
haya problema cu e 
bartender. Na e sitio 
e Polisnan ta papia 
cu e homber G di 73 
aña. Segun e ta bisa 
cu e Sartender no 
kier a atende y tabata 
ignorQe. Door di esaki 


el a rabia y a dal cu su 
man habri riba e bar 
y a cuminsa grita e 
bartender. 

E muhe B (41) a pasa 
man pa un botter cla 
pa dalQe. 

G a dicidi despues 
cu e ta bay su cas y a 
subi su auto. Polisnan 
a bay papia cu e doño 
y e bartender, kende a 
duna e mesun version 
di e sucedido. 

Pero di repente G a 
drenta paden atrobe 
y el a cuminsa ta grita 
e Polisnan y a reta 
un di nan. E1 a bisa 
e Polis cu e por dal 
hopi duro, el a saca su 
yabi y a bisa cu e no 
tin miedo pa hinca cu 
esaki. Mirando e edad 
halto di G., a dicidi pa 
na un manera tactico 
y civilisa alehe for di 
e sitio. A informQe 
tambe cu e no mag 
bini eynan mas. 

VACATURE 


Het Dr. Horacio E. Oduber Hospital is op zoek naar: 


Logopedist 


Bezoek onze website of facebookpagina voor 
meer informatie over deze functie. 


www.arubahospital.com • HOH Aruba 


0 ) 


♦ ^ Dr. Horacio E.Oduber 

HOSPITAL 


Si e pasa e performance test 

Na augustus awor e Sunrise Solar Park lo ser traspasa pa WEB Aruba N.V 

E lo genera 6 MW pa dia 


E parke energetico 
solar, cu ta wordo 
construi riba e tereno 
cu Refineria di 
Aruba (RDA) a pone 
disponible na Lago 
Heights lo wordo 
someti na augustus 
awor na un asina 
yama “performance 
test” pa determina 
si e ta cumpli cu 
condicionnan cu 


WEB Aruba N.Y a 
stipula. 

Den caso cu esald 
resulta positive, e ora 
ey Sunrise Solar Park 
lo ser traspasa p’e 
compania di utilidad. 

E parke ald mester 
genera pa dia 6 
MW pa WEB Aruba 
N.Y Gastonan di e 
proyecto aki tin un 


costo di 10 miyon 
florin. 

Tabata siman pasa 
cu Joseph Everon, 
projectmanager a 
duna tur informacion 
durante un anochi 
informativo na Centro 
di Bario Lago Heights. 
Meta ta pa reduci 
mas ainda e uso di 
fuel-oil (HFO) pa 


genera energia, te ora 
cu Aruba no mester 
haci uso di e sistema 
aki mas. 

Segun Everon, den 
ultimo 10 aña a reduci 
uso di HFO cu 40% y 
ta di spera cu pa 2020 
no ta usa HFO mas. 

E solar panelnan ta 
instala na un huki 
optimal di Aruba, esta 


di 10 te cu 11 grado, 
mustrando n’e parti 
zuid. Ta trata aki di 92 
mil m2 cu un kamber 
di control y tambe un 
centro pa pronostica e 
tempo. 

Di e forma aki ora cu 
awasero fuerte, WEB 
Aruba N.Y mester ta 
na altura di lo haya 
menos energia di e 
solar panelnan aki. 


Soraida Knoop a gana e premio internacional di Coldwell Banker 

SORAIDA Knoop a wordo reconoci cu un premio 
internacional di Coldwell Banker debi na su 
desempeño superior como agente di Coldwell Banker 
International Group. 

E caliber di e premio aki ta rekeri di hopi dedicacion, 
especificamente pa un agente di Real Estate trahando 
de un mercado asina chikito como Aruba. Señora 
Knoop tambe a wordo conoci pa ta un lider den e 
mercado di Real Estate na Aruba. Ta un honor pa 
agentenan gana e reconocimiento aki paso e ta refleha 
con duro agentenan ta traha pa yuda clientenan yega 
nan meta. “E premio ald ta mustra e dedicacion di 
Soraida na su trabou y nos to hopi orguyoso di tin 
un agente di Real Estate excepcional den nos famia.” 

Dick A. Souge di Coldwell Banker a bisa. 

Mangel ta brinda beneficio pa nos como ser humano y animalnan 

Nos mangelnan mester wordo considera 

como parti di Aruba 


DIA 26 di juli ta Dia Internacional di Conservacion di 
Mangelnan. Mundialmente mangelnan ta confrontando 
varios riesgo particularmente pa motibo di cu nan ta wordo 
destrui. 

Como naturalesa mangelnan e tin hopi balor ecologico, nan 
ta duna nos seguridad di cuminda como cu diferente pisca, 
shirmps of lobster ta nace den nan. 

Nan ta brinda proteccion na nos costanan durante temporada 
di tormenta/horcan. Nan ta produci oxigeno den un sistema 
unda cu tin relativamente tiki oxigeno y nos como ser humano 
ta inhala e oxigeno aki, conhuntamente cu otro bestianan. 

Pues tin diferente beneficio n’e sistema di mangelnan. 
Adicionalmente riba tera e parhanan y otro especie di 
animalnan tambe ta biba den e sistema aki, pesey e ta 
sumamente importante pa duna atencion na conservacion 
di mangelnan riba e dia aki, Director di Directie Natuur en 
Milieu (DNM) Gisbert Boeldhoudt ta splica. 

Manera indica anteriormente, mangelnan mundialmente ta 
bou di presion pa motibo di urbanisacion unda cu ta kap 
mangelnan pa traha espacio pa otro uzo. 

Tin diferente sitio cu a ripara cu unabes cu kap e mangelnan, 
e area ta bira mas vulnerabel pa entre otro ‘flooding’. 

Tin diferente manera pa percura cu ta cuida nos mangelnan, 
principalmente nan mester wordo considera como parti di 
Aruba, como un parti util y cu hopi balor. 

Unabes cu bo tine como algo util bo ta construi cu naturalesa 
y no contra naturalesa. Mester percura cu e ta parti di e diseño 
di un Aruba prospero y cu ta duna belc na comunidad. 

Hopi biaha hende ta wak e mangelnan como algo negativo 
pa motibo cu p.e. den nan ta haya sangura cual por ta un 
molester y ta uza esaki como un motibo pa kapnan, sr. Gisbert 
Boekhoudt a splica. 

Sinembargo riba un mensahe cu kier a trece na comunidad 



pa locual ta e dia internacional ald ta, cu nos mangelnan ta 
un bunita paisahe pa observa y alabes nan ta un simbolo di 
forsa y ta habitat pa diferente especie di animal. 

Nan pianan ta para firme den nos teranan wantando hopi 
energia, mientras cu nan ta proteha nos costanan ora cu tin 
tormenta. Pesey gosa di e paisahe bunita y natural di Aruba y 
percura pa semper cuida esaldnan dor di no susha of destrui 
nan. 

Melvin Tromp di AVP 

Fraccion di MEP ta preparando pueblo pa 'tempo menos 
faborabel' ocasiona pa Gabinete Wever Croes 


MIENTRAS cu e impacto di e pakete di medida introduci 
pa gabinete Wever Croes ta ser sinti den tur skina di Aruba, 
ya caba gobierno a ordena su marionetanan pa cuminsa 
prepara pueblo pa mas medida. 

Miembro di partido AVP, sr Melvin Tromp ta mustra cu 
sigur ora cu miembronan di e fraccion di mas grandi den 
parlamento di MEP, ta bin informa pueblo cu “temponan 
menos faborabel ta nos dilanti” confirmando asina cu e dolor 
cu gobierno MEPPORRED ta ocasionando pueblo, ainda no 
a caba y cu tin mas na caminda. 

“No solamente esaki ta confirma cu mas medida ta na 
caminda, e ta posibel tambe cu gabinete Wever Croes pa 
keda na poder, lo por bay acepta hasta pa wordo poni bou 
curatela dor cu e lo no por cumpli cu exigencianan cu nan 
mes a bay di acuerdo cu nan cu CAFT y gobierno di Reino. 
Ta algo historico pero na mes momento comico y tristo pa 
scucha miembro di un partido cu a pidi pueblo sosten di voto 
ya cu e lo drecha cos sin medida, awor ta bisa pueblo cu su 
sufrimento dor di e medidanan cu su gobierno a tuma, lo 
bira pio y cu si pueblo para hunto, lo Sali di esaki den futuro. 
Un expresion cu ta demostra e incapacidad total di un 
gobierno cu no tin nocion di kico nan tin cu haci y cu no tin 
solucion algun pa atende cu interes y bienestar di e pueblo. 
Un gobierno cu ta rancando 130 miyon for di cartera di pueblo 
y cu ainda no por bisa pueblo ldco e ta bay haci cu e placa 
aki, ta pidi pueblo pa para duro ya cu tin mas na caminda 
pero na mes momento ta percura pa yuda sponsornan, pa 
yuda amigo- y famianan pero pueblo ta ser pidi pa wanta 
duro. 

E suplica di un miembro di fraccion di MEP na pueblo ta 
muestra cu lo peor ta na caminda, cu por lo pronto lo no tin 
alivio y cu pueblo no por spera reduccion di prijs di awa y 
coriente manera priminti, y cu su gobierno lo no importa 
gasolin mas barata cu ta otro promesa haci na pueblo. 
Scuchando e expresion ald di e miembro di MEP ta confirma 

Pelea cu arma na Tanki 
Leendert 

DLASABRA den oranan laat di anochi Polis su presencia 
ta wordo pidi na un adres na Tanld Leendert pa un caso di 
pelea cu arma. 

Patruya di Noord ta wordo manda na e sitio unda cu nan 
ta topa cu e homber di inicial D., kende ta declara cu un 
homber di inicial R., a bini su cas pa busca problema cun’e y 
su famia. E1 a dicidi di pasa man cu n cuchiu pa defende su 
mes y e famia. 

Durante e discusion el a core tras di R. Pero durante e 
coremento el a hinca su mes cu e cuchiu den su bil. E tabata 
kier pa ambulance trat;e. Si el a wordo conseha pa bay 
hospital mirando e lesion na su bil robes. E homber R no 
tabata na e sitio mas. 

Polisnan a controla den e bisindario pa e persona describi 
pero sin resultado. 



cu e promesa di aumento di sueldo minimo, aumento di 
bijstand lo no mira luz di dia por lo pronto ya cu gabinete 
Wever Croes su vision di gobernacion, no ta faborabel. 

Pa completa e seriedad di e expresion aki cu a ser haci pa un 
miembro di parlamento, el a haci esaki siendo representante 
di pueblo den parlamento, caminda su trabou ta di controla 
gobierno, su trabou ta di sirbi interes di pueblo contra 
gobierno pero e tin e curashi di bin dilanti y bisa pueblo cu 
tempo menos faborabel ta na caminda. 

Na luga di exigi di su gobierno pa bay bek na e plan original 
di prome minister di forma un gabinete di 7 minister manera 
cu el a sigura pueblo, e ta bisa pueblo cu 8 minister mas 
un staatssecretaris ta bon y tampoco e ta puntra di con e 
gobierno cu e ta sostene no ta reduci gasto di biahamento 
caminda su lider a yega di priminti di lo spaar 50 miyon 
florin. 

Sinembargo gabinete Wever Croes ta riba un trip pa tur parti 
di mundo, pa tur cos cu nan por asisti na dje nan ta subi avion 
y bay riba custia di pueblo pero ta pueblo ta haya medida. 

Ta preparando pueblo pa un tempo menos faborabel pero 
pa sponsor di partido tin contract lucrativo otorga y cu 
mas na caminda y tin sostenedonan di partido den servicio 
caminda keto bay ta sigui tuma hende den servicio apesar 
di tur advertencia di CAET y gobierno di Reino y cu tur 
consecuencia cu esaki lo trece cun’e. 

Tempo menos faborabel pa pueblo ta na caminda pero pa 
amigo y famianan tempo di abundancia t’aki awor,” Melvin 
Tromp di AVP ta mustra. 

Fundacion Accion Ambiental 


Mester bin 


ley pa proteha y sanciona destruccion di nos naturaleza 


FUNDACION Accion Ambiental a 
lamenta y ta condena y desaproba destruc- 
cion di piedranan historico cu ta partinan 
di nos historia y nos patrimonio cultural 
y geologico nos tesoronan historico di nos 
pais Aruba. 

Mas tristo ta na unda supuestamente es- 
nan cu ta yama nan mes experto di DOW 
cu no por traha ni un MER corda haci un 
investigacion ta bin na television y bin 
bisa cu nos no por haci nada pasobra e 
tereno ta di tal comerciante etc. 

Na prome lugar Gobierno y su departa- 
mentonan ta prome yama pa protega y de- 
fende patrimonio di su pais su pueblo y di 
dos mester cumpli cu tur e exigencianan 
di comunidad internacional pa cuido di 
nos medio ambiente, naturalesa, nos teso- 
ronan historico, cultural y di naturalesa, 
nos tradicion y nos custumbernan. 
Actualmente Aruba no tin ley pa protec- 
cion y sancionnan di nos medio ambiente, 
naturalesa, areanan historico y cultural. 
Ainda nos matanan no tin proteccion sin 
papia di areanan historico. 

Fundacion Accion Ambiental ta urgi Go- 
bierno di Aruba y tur departamento di 
Gobierno cu tin di haci cu medio ambi- 
ente y cuido di nos naturalesa como tam- 
be e partinan cultural y historico hunto 
cu Parlamento di Aruba y tur instancia 
huridico pa cuminsa traha ley y sancion 
y p’esakinan bin na vigor pa Aruba tin su 
leynan pa stop e destruccion ambiental, 
di naturalesa y di nos balornan historico y 
cultural mas pronto posibel. 

E situacion di destruccion ambiental, di 
naturalesa y di nos balornan historico y 
cultural a bira hopi serio y mester di un 
atencion hopi urgente. 

Tres hoben den Kia Rio 
shinishi a dal den auto 
y sigui core 

DIABIERNA ultimo den oranan Polisnan a 
bay persigui un ICia Rio pero e chauffeur a logra 
huy y laga Polisnan atras ta buske sin resultado. 
Pa mas o menos 2.25 Polisnan tabata pasando 
riba nan patruyahe den Seroe Patrishi, mey-mey 
di e casnan di FCCA ora cu dado momento a 
mira luznan di un auto biniendo di otro caya. E 
Polisnan a dal para y a mira e auto pasa banda di 
nan. Tabata trata di un KIA RIO color shinishi 
den cual tabatin tres persona lomba sunu. 
Despues cu e vehiculo a pasa nan, a mira 
con nan a dal contra e spiel robes di un auto 
staciona (un Hyundai Accent) y a sigui core bay 
na velocidad halto. A dicidi pa sigui e auto cu 
a subi su velocidad y a cuminsa core di forma 
peligroso. E vehiculo tabata na un distancia hopi 
grandi pa cual no por a mira e number di dj. 
Asina mes a sigui e persecucion direccion nort, 
pasando e rotonde di Tanki Leendert, pasa den 
Nuñe y djei Paraguana direccion di Paradera. 
Door di e velocidad halto a perde e auto aki for 
di bista despues di e bocht na Paraguana. A busca 
un rato den bisindario hunto cu patruyanan di 
Noord y Santa Cruz pero no a topa e vehiculo 
aki mas. 

No solamente cu auto pero tambe Polisnan, 
pero di San Nicolas, a haya nan mes ta persigui 
un ciclista riba su bicicleta cu no tabatin 
iluminacion. 

Diabierna un poco despues di mey anochi 
patruya di San Nicolas tabata pasando den Jan 
Steenstraat na San Nicolas ora cu nan a mira un 
homber riba un bicicleta preto, cual no tabatin 
ni luz dilanti ni luz patras cendi. Despues cu el 
a pasa nan, e Polisnan a dicidi di bay controla 
den e hanchinan y a mira cu e ciclista tabata 
na altura di Papa Ciga Bar. Polisnan a bay den 
su direccion pa dun’e un skwal. Pero ora cu e 
Polisnan a yega cerca, e homber a bay for di e 
sitio. A trata di pare pero no a logra. 

E Polisnan a sigui controla den bisindario. Dado 
momento a nota cu e homber cada biaha ta para 
na altura di Papa Ciga Bar cu su bicicleta y cada 
bes cu bay su direccion, e ta subi bicicleta y bay. 
E Polisnan a dicidi di ganche. Nan a baha for di 
auto y asina a logra gar’e. Tabata trata di RV E1 
a haya un PV pa viola ley di trafico. 

Nan a constata cu e tin luz dilanti y patras pero 
no ta uza nan. E1 a bisa cu e kier spaar su bateria. 
Mirando cu el a huy di Polis diferente biaha y no 
kier a cende e luznan di e bicicleta, a dicidi di 
bay cu esaki warda. A bis’e cu durante dia e por 
pasa busk’e. 


Ayera madruga 

Otro atraco, e biaha aki 
na Citgo Tanki Leendert 



AYERA madruga pa 02.55 cu cuchieu a menasa e trahadornan 
informacion a drenta via Centrale y a logra bay cu más o menos 2000 
Post cu un atraco a tuma lugar na florin total. 

Citgo Tanki Leendert. Atraco Team, BFTO y 

Na yegada di patruya policial n’e Slachtofferhulp a wordo poni na 
sitio a bin resulta cu 2 hende homber altura y a bay n’e sitio. 

Parlamentario Edgard Vrolijk di MEP: 

"E problematica di sulfur ta otro prueba mas di e 

engaño Green di sr. Mike Eman" 


ULTIMO simannan cu a pasa e topico tabata e asunto di 
WEB unda ta usando fuel oil cu demasiado sulfur, cu ta 
afectando trahadornan di ASTEC y tambe tur esnan cu ta 
trahando riba e waf di Barcadera. 

No solamente e ta causando daño n’e trahadornan, pero 
tambe e equipo riba waf di Barcadera ta sufri daño. 

Anto cerca Edgard Vrolijk a bin e pregunta: Esald t’e Aruba 
Green cu sr. Mike Eman a propaganda? 

Di 2009 pa 2017 no a pasa un dia cu sr. Mike Eman tabata 
papia di su vision berde unda cu pa 2020 Aruba lo ta 100% 
riba energia alternativo y unda cu e vision aki lo bira un pilar 
economico cu lo percura pa empleo pa mas di 1600 hende. 
Den un bunita reportahe traha pa Utilities Aruba NV na 
2014, yama Aruba’s Sustainable Future a scirbi ampliamente 
con lo ehecuta e plannan y a sigura cu pa 2020 Aruba lo ta 
100% riba energia alternativo. 

Den e vision aki di sr. Mike Eman, WEB NV mester a hunga 
un rol hopi importante. Unda cu sigur nos por a scucha cu 
WEB NV pa 2020 lo ta 100% riba energia alternativo unda 
cu lo bay over na haci uso di gas natural den forma di likido. 



PROYECTO DI GAS FRACASA 

Na 2018 nos ta topa e fenomeno unda ta usando fuel oil 
cu hopi sulfur cu ta haci daño na hende y cu siguramente 
no ta nada berde y cu ta contradeci e reportahe di 2014 ya 
menciona. Banda di esald ta tristo pa menciona cu danld na 
inversionnan den pasado di uso di Recip cu a contribui na 
baha e cantidad di fuel oil cu ta ser usa actualmente sino cos 
lo ta pio ainda. 

Banda di esaki WEB NV a hinca 17 miyon pa prepara 
infrastructura p’e gas procedente di EcoGas, pero cu na final 
di dia a resulta den un fracaso total y awor no tin e capital 
pa inverti den e ser humano cu ta sufri di e sulfur riba waf di 
Barcadera y esnan den becindario. 

Si no a haci e mal inversion ald sigur lo tabatin fondo pa por 
a haci e inversion necesario pa por tin un mihor solucion p’e 
problematica aki na un manera mas duradero cu solamente 
cambia e uso di fuel oil pa uno cu menos sulfur. 

GREEN CONFERENCE FRACASA 

Otro mal inversion tabata e Green Conference hunto cu 
Europe Meets Americas, cu te dia di awe ainda Edgard Vrolijk 
ta spera riba contestanan di preguntanan cu su persona a 
haci relaciona cu e gastonan di e proyectonan ald. 

Un biaha mas su persona a bolbe dirigi na Prome Minister pa 
por haya sa cuanto placa a ser gasta di WEB, Elmar y Utilities 
NV na Green Conference y tambe na Europe Meets America 
pa nos tin un bista real cuanto placa a bay n’e proyectonan 
y ta ken t’esnan cu a probecha di esald. 

Y tambe pueblo lder sa cuanto placa a ser malogra na 
oradornan manera A1 Gore, Richard Branson, Jose Maria 
Figuera, Wubbo Ockels, unda cu na final di dia mester a 
percura pa por a crea 1600 cupo di trabao. 

CONTRADICCION DI VISION GREEN 
Den intento pa purba gana eleccion a sali di nan ideal Green 
pa bay purba hunga wega politico na purba bin cu reapertura 
di refineria cu ta contradeci nan mesun vision y cu na final 
di dia a costa pueblo mas placa enbes di a percura pa placa 
drenta den caha di Gobierno y crea cuponan di trabao masal 
manera a ser propaganda. 

Pa Edgard Vrolijk ta hopi importante pa sa cuanto placa 
di pueblo a ser usa n’e Green Conference y Europe Meets 
America, p’asina nan por tin un bista real si esald por tabatin 
efecto riba bahada di prijs di awa y coriente na Aruba. 

Ta di lamenta cu e problematica di sulfur ta otro prueba mas 
pa pueblo por walc di a ser engaña y sigur e vision Green di 
sr. Mike Eman tabata un fracaso total, pero cu si a percura 
pa endeuda e pais ald, cu awendia alrededor di 90 cen di nos 
florin ta bay na paga debe, debi na mal maneho financiero 
no solamente pa loke ta caha di Gobierno, pero tambe den 
nos companianan estatal. 

Parlamentario Robert Candelaria 

Reunion riba recogemento di 
sushi, bari for di agenda, pero 
medida lo drenta na januari 


APESAR cu Gobierno a dicidi di 
pospone cobransa na pueblo pa recoge 
sushi di cas, e situacion no a wordo 
aclaria y soluciona ya cu e medida ta 
keda colga pa un tempo y pa dia prome 
di januari 2019, esaki lo drenta na vigor. 
Parlamenario Robert Candelaria di 
fraccion di AVP ta mustra cu lider di 
fraccion di MEP, Rocco Tjon a pidi 
un reunion publico pa Minister di In- 
frastructura, Otmar Oduber bin splica 
Parlamento, di con e kier a introduci 
e cobransa pa recogemento di sushi di 
cas, mientras cu Parlamento ya caba a 
aumenta e presupuesto d Serlimar den 
presupuesto 2018. 

“E medida di extra cobransa pa recoge- 
mente di sushi, Minister Oduber a 
anunci’e net prome cu tur medida cu 
Gobierno a anuncia contra pueblo, cu 
tabata prome di juli y esey riba su mes 
caba ta alarmante. 

E forma con e Minister kier a haci’e, 
nos tabatin hopi pregunta riba esaki en- 
tre otro si ta un decision di Conseho di 
Minister of ta un decision di Minister 
Otmar Oduber riba su mes. 

Con e cos alci a yega riba mes, nos a 
mira cu fraccion di MEP a sali dilanti 
hopi liher y a mustra cu esaki no por y 
nan a haci cierto pregunta. 

Sinembargo e pregunta cu mi ta haya 
mas crucial tabata dia cu mayoria den 
Parlamento a aproba e presupuesto, a 
aproba un suma extra pa Serlimar caba 
pa aña 2018. 

E pregunta cu fraccion di MEP a haci 
e ora tabata si nan a duna e Minister 


placa extra caba, di con e Minister tin 
mester di mas placa y esaki tabata un 
pregunta hopi valido. 

E ora e Minister na su turno a bisa e ora 
cu e no ta bay cobra pa recogemento di 
sushi mas dia prome di juli, pero lo bay 
cobra pa dia prome di januari y e ora e 
reunion no a wordo cancela of posponi, 
pero e reunion a wordo kita for di riba 
agenda. 

Cu otro palabra e reunion aki ya no ta 
existi mas! 

Na mi opinion e cos aki no ta make 
sense ya cu ora kier a puntra e Minister 
cu despues cu a duna mas placa caba, di 
con e tin mester di mas placa y e Minis- 
ter a declara cu e tabata pa cobra pueblo 
prome di juli, pero awor lo bay cobra 
prome di januari. 

E pregunta cu kier a haci e Minister, no 
ta cuadra cu e contesta cu e Minister 
a duna ya cu na lugar di splica di con 
e tin mester di mas placa, e Minister a 
contesta c’un ‘uitstel’ di cobransa. 

For di loke mi por compronde for di 
pueblo completo y mi ta kere cu parti- 
do MEP tambe a haya e impresion alci 
for di nan hendenan, cu pueblo no ta 
dispuesto pa bay paga extra y sigur ora 
cu mira e sumanan cu ta cuminsa pa un 
grupo chikito na suma hopi abou, pero 
ta subi liher bay para na 90 florin pa 
luna. 

Tur esaki banda di medidanan cu Go- 
bierno a pasa caba y ya na januari ta 
bay tin mas medida manera pa pension- 
adonan, y ta manera nos colega Richard 
Arends a mustra, cu Gobierno a crea ‘the 



perfect storm, ’ ya cu gasolin ta bay sigui 
subi, e prijs di combestibel riba mercado 
internacional lo sigui subi y esaki lo bay 
afecta prijs di awa y coriente y cu na su 
turno lo bay tin influencia riba prijs di 
tur esnan cu ta duna servicio. 

Gobierno doodleuk a pasa un pakete di 
medida y na mes momento ta bisa pueb- 
lo cu ‘by the way’ na luna di januari mi 
ta pasa bo algun medida mas y esaki ta 
hopi fastioso con cosnan ta bayendo. 

Mi ta mira tambe na mes momento cu e 
unico den e coalicion riba kico nan kier 
como Gobierno, unda nan lder yega y 
con nan kier haci’e, ta totalmente frag- 
menta ya cu tin un desacuerdo, tin un 
tension grandi ya cu nos a mira riba dia 
di e reunion cu a wordo cancela, algun 
miembro di fraccion di MEP bandona 
sala na pleitamento y zundramento 
pafo. 

Tur esaki pa colmo cu ta nan propio co- 
lega di coalicion mes a pasa nan un fast- 
ball y ta bon pa nan regla nan cosnan 
mihor internamente pa ora cu sali pafo 
sali den un bloke, pero no sali asina frag- 
menta y apesar di tur esaki, keto bay ta 
keda vigente cu lo cobra pa recogemento 
di sushi dia prome di januari. 

Apesar c’un colega di MEP mustra nos 
cu si por a para e decision anterior, por 
para e proximo tambe pero atrobe ta 
bon pa tur colega tin na mente cu ora 
tuma e posicion asina, tin cu caba e tra- 
bou tambe y no laga pueblo pa su cuen- 
ta,” Parlamentario Robert Candelaria a 
declara. 

Segun Parlamentario Endy Croes, Benny Sevingertin problema cu Hulandes! 

"We hebben een defic i geconstateerd met een 
afwijking van 2,6% van de norm 2017! Aldus CAFT!" 


PARLAMENTARIO Endy Croes 

di MEP cada dia ta keda mas sorprendi 
p’e deficiencia di ex-Minister Benny 
Sevinger den su capacidad. Ora bo scu- 
cha un charlatan estafador di un pais 
Benny Sevinger papia durante confer- 
encia di prensa y ora bo tuma nota di 
su contenido nos mester para keto un 
rato y pensa ta con tipo di hendenan 
asina a maneha Aruba durante e ultimo 
8 añanan. 

Benny Sevinger den cada conferencia di 
prensa bo ta gar’e ta gaña, anto masha 
facil. E pober no ta realisa su mes cu 
pueblo tin e dor. 

GARA TA HORTA Y GAÑA 

Siman pasa el a menciona sumanan in- 
corecto cu boca grandi momento el a de- 
clara cu gastonan di Ministernan tempo 
di AVP tabata 20 miyon y di Coalicion 
actual ta 25 miyon. Mientras cifranan 
oficial di Departamento di Finansa cu 
AVP tambe a haya durante tratamento 
di presupuesto 2018 a mustra cu gas- 
tonan di Ministernan di Gobierno di 
Mike Eman y AVP di cual Benny Sev- 
inger a forma parti tabata 50 miyon pa 
aña y di Coalicion actual ta 30 miyon, 
esta un reduccion di 20 miyon. 

Asina bo ta gara nan ta gaña mescos nos 
a gara nan ta “horta” e pais aki y ta na 
OM pa actua awor. Pues tristo pa un ex- 
Minister ni sa cuanto tabata gastonan 
di su propio kantoor y di su Gobierno. 
Claro e tabata demasiado ocupa cu ne- 
goshi estafando tereno di pais Aruba pa 
entre otro su amiga Leoncita di Canal 
90. 


MAS BOBEDAD DI BENNY 

Den mesun conferencia di prensa e 
charlatan estafador Benny Sevinger a 
bisa textualmente: “AVP a bay di un defi- 
cit di 9% pa 0.5% den 2017. Hulanda a 
bisa mi ta bay dunabo espacio payega na un 
deficit di -3% cual AVP ayega caba 3 aña 
pasa sin ningun medida”. 

Ora Endy Croes tende e charlatan esta- 
fador Benny papia bobedad asina e ta 
puntra su mes ta con estupido bo por 
ta? 

AVP a introduci 2% di BAZY esaki 
no ta medida? AVP a aumenta edad di 
pensioen di 60 pa 65 aña, esald no ta 
medida? AVP a tuma como 30 medida 
contra pueblo aki banda cu nan a horta 
e pais aki na un manera cruel. 

“Pa mi ta honesto mi a sinti tambe falta 
di prensa pa cuestiona Benny y hacie 
pregunta alcaso ora bo sa cu e ta gañan- 
do. Tin un di e miembronan di prensa 
cu semper ta “haantje de voorste”. 

E miembro di prensa aki conoci como e 
spreekbuis di Mike Eman tambe a sinta 
den conferencia di prensa di CAET luna 
pasa y mester por a compronde kico a 
wordo splica. Raymond Gradus a splica 
cla y raspa cu Gobierno anterior NO a 
haal e norma di 2017, esta un deficit di 
0.5%!” 

MANIPULADO Y TIRADO DIPARA 

E profesor di economia Raymond Gra- 
dus, Presidente di CAFT a splica na 
placa childto cu e norma 2017 a keda 
“Buiten Bereik” y ta p’esey a duna e 
Gobierno nobo espacio te cu 30 di april 
2018 pa bin cu un presupuesto nobo y 
un plan pa cu un “herstelpad”. 



A splica cla cu e deficit total lo ta 3.1%, 
esta incluso e 0.5% di 2017 y pues tin 
un desviacion di 2.6% pa cu e norma 
2017. Con por ta posibel cu Benny 
Sevinger ta sinta gaña enfaticamente cu 
AVP a haal e norma di deficit di 0.5% 
di 2017 den conferencia di prensa y e 
miembro di prensa, esta e spreekbuis di 
Mike Eman, kende semper ta play sabi 
a keda keto keto? 

E no tabatin ni e decencia pa bisa Ben- 
ny Sevinger cu CAFT a caba di splica 
hustamente lo contrario? 

Finalisando Parlamentario Endy Croes 
ta splica cu Benny Sevinger no ta un 
persona integro y separa di ta un char- 
latan estafador e ta un persona manip- 
ulado y un tirador di para. Hendenan 
asina no mester ta den politica di e pais 
aki mas. 

Alabes MEP ta haci apelacion na Min- 
isterio Publico pa acelera e proceso den 
fraudenan di tereno, pasobra Benny no 
por sali limpi di tur locual el a haci cu e 
pais aki. 

Parlamentario Endy Croes di MEP: 

"E tempo nos dilanti no t'esun mas faborabel, pero 
hunto nos lo persevera pa saca Aruba padilanti" 


PARLAMENTARIO Endy Croes (MEP) ta splica cu 
e Coalicion actual a hereda un Aruba hopi abati. Un 
Aruba na rand di bancarota. Un Aruba cu un finansa 
publico deteriora den un forma desastroso. 

Un Aruba cu a wordo “abusa” dor politiconan di AVP 
ultimo 8 aña. Un Aruba cu mester paga na interes so 
216 miyon den aña 2018 cual ta igual na 600 mil florin 
pa cada dia. 


Nos a atende na un manera profesional cu e deficit 2017 
cu tabata 155 miyon florin cu AVP a laga atras, mien- 
tras e ley di LAFT di acuerdo cu e norma mester tabata 
un deficit di 0.5%, esta 25 miyon florin. 

Nada di tur locual nos a hereda no a descurasha nos pa 
traha pa Pais Aruba cu nos mihor intencionnan. 



Den transcurso di e 
prome lunanan 
den goberna- 
cion mester 
a atende cu 
masha hopi 
p r o b 1 e m a 
sin lubida e 
problema di 
Venezuela cu 
tambe tabatin 
mester su aten- 
cion continuo 
momento cu a 
cera e fronteranan. 


Nos lo keda positivo ehecutando nos programa di gober- 
nacion manteniendo e hende central. Nos lo bay percura 
pa crea empleo pa nos conciudadanonan. Nos lo percura 
pa un mihor Aruba pa nos hendenan. Nos lo traha dia y 
anochi sin descansa pa por cumpli cu nos promesanan. 
Aunlce no tur ora esaki ta bay mesun facil. Mi plegaria 
na henter nos pueblo ta pa tene pasenshi y yuda nos 
traspasa e momentonan mas dificil y pronto nos lo mira 
e solo briya atrobe pa un y tur. 

Nos unico compromiso mester ta pa nunca, pero nunca 
mas AVP bolbe belc den cualkier gobernacion. Hunto 
nos lo supera tur obstaculo”, Endy Croes (MEP) a 
finalisa su comentario. 


Un Aruba cu un debe nacional cu a wordo redobla den 
e ultimo 8 añanan cu a alcansa 93%. Es decir di cada 
florin cu drenta caha di Gobierno mediante impuesto 
93 cen ta comprometi pa paga debenan di AVP. 


Mester recorda pueblo cu momento cu a tuma goberna- 
cion over 17 di november 2017 no a haya ningun docu- 
mento, no a haya computers, tur e wayanan di Setar den 
Cocolishi tabata corta y e hard disck di 
e “server” tampoco tabatey. Pues un 
caos total. 

Sinembargo nos ta anhela e mihor 
pa nos yiunan. Nos tin un lider- 
azgo femenino cu ta determina 
pa enfrenta e retonan aki cu pos- 
itivismo. 

Parlamentario Alan Howell 

Pueblo ta depende 100 perciente 
di Kustwacht pa pone orde 



PARLAMEN- 
TARIO Alan How- 
ell a expresa cu e ta 
hopi contento y or- 
guyoso di e trabou 
realisa pa Kustwacht. 
E ta menciona un di 
e casonan spefico cu 
a tuma lugar diado- 
mingo madruga, na 
momento cu Kust- 
wacht a gara un boto 
cu hopi persona ile- 
gal riba dje. 

Intencion di tur e ile- 
galnan aki tabata pa 
drenta nos isla den 
becindario di Sava- 


neta. Howell ta con- 
ciente di e situacion 
grave cu Venezolano- 
nan ta pasando den 
nan pais. 

E ta bisa cu “como 
ser humano ta duel 
mi pa nan loke ta 
pasando cu nan den 
nan pais cu ta Ven- 
ezuela. 

Un pais miyones di 
biaha mas grandi cu 
nos pais. Un pais mi- 
yones di biaha mas 
rico cu nos pais, pero 
simplemente no ta 
aceptabel pa ningun 
ser humano di nin- 


gun pais drenta ilegal 
aki na nos pais”. 

E no ta un situacion 
facil pa mayoria di 
e pueblo Venezola- 
no, pero nos pais no 
por acepta cu hen- 
denan ta drenta na 
un manera ilegal y 
mester combati esalci 
den tur sentido di 
palabra. 

Pesey mes e Parla- 
mentario di POR ta 
propone pa Gobierno 
manda e potretnan 
y video di e accion 
di Kustwacht diado- 


mingo madruga pa 
prensa Venezolano. 

Di e manera aki es- 
nan cu ta pensando 
di busca e manera di 
drenta nos isla ilegal- 
mente, por wak cu na 
nos isla no tin wega y 
mucho menos ganga. 

Finalisando Alan 


Howell a duna di 
conoce cu cada bes 
mas pueblo mester di 
Kustwacht pa pone 
ordo y ta manda pa- 
labranan di pabien 
p’e bon trabou reali- 
sa. 

(Nota di Red: Anto 
con bini esnan si a 
logra drenta na San- 
tana di Cacho) 


Aruba Bank presente na Car 
Sales Event di Yrausquin & Sons 


BANCO Dl CARIBE 


OFFICIÉLE KOERSEN TEN OPZICHTE VAN DE ARUBAANSE FLORIN 

GELDIG OP 23 Jul, 2018 EN TOT NADER ORDER 


valuta 

aankoop van publiek 


verkoop aan 


bankpapier 

wissels, CHQ's 
reischeques en 
overboekingen 

publiek 


Ned. Antil. Gulden 

Per ANG 100 

ANG 

98.00 

100.00 

biljetten 

chq./overboeking 

100.20 

100.00 

Amerikaanse dollar 

USD 

1.77 

1.78 


1.80 

Canadese dollar 

CAD 

1.33 

1.35 


1.37 

Zwitserse frank 
(per 100) 

CHF 

179.46 

180.18 


180.98 

Pond sterling 

GBP 

2.27 

2.32 


2.38 

Japanse yen 
(per 10.000) 

JPY 

158.85 

160.30 


161.91 

EURO 
(per 100) 

EUR 

206.76 

208.65 


210.75 

Deense kroon 
(per 100) 

DKK 

27.02 

27.74 


28.54 

Noorse kroon 
(per 100) 

NOK 

20.83 

21.55 


22.35 

Zweedse kroon 
(per 100) 

SEK 

19.13 

19.85 


20.65 




YRAUSQUIN & Sons a organisa diasabra 
dia 21 di juli ultimo nan Car Sales Event na 
Yrausquin. Hopi hende a presenta y cumpra e 
auto di nan gusto. Aruba Bank tabata presente 
p’asina atende clientenan cu tabata busca nan 
auto. 

E evento a cuminsa for di 9’or di mainta y bay 
te cu 3’or di atardi, representantenan dinamico 
di Aruba Banlc tabata cla di tempran pa sirbi y 
duna informacion di e oferta special. 

Despues di a test drive e autonan, e clientenan 
tabata acerca representantenan di Aruba Bank 
pa cumpra nan auto. 

Locual Marlon Sneek no ta splica pueblo: 

Tur reporlahe di 2017 riba siluacion 
financiero di Aruba a demostra cu 
Gabinete Eman no a cumpli 

Di acuerdo cu MEP 


TA un berguensa pa henter nos co- 
munidad ora cada biaha mester 
tende tur clase di disparate cu ta wor- 
do ventila p’e parlamentario di AVP, 
Marlon Sneelc. Un maestro di scol 
supuestamente bon educa kier sigui 
lansa su mentiranan y ta lcere cu tur 
hende lo mester bay tras di su ponen- 
cianan ridiculo. 

E biaha alci sr. Marlon Sneek kier a 
bagatelisa e hecho cu otro luna, esta 
na augustus Ministronan di Gabinete 
Wever-Croes mester bin Parlamento 
pa mustra con leu nan ta cu ehecucion 
di nan respectivo presupuestonan y 
cu si mester adapta esakinan lo por 
haci esaki ainda y p’asina evita cu nos 
ta wordo confronta na fin di aña cu 
e famoso presupuestonan supletorio. 
Pues algo hopi noble cu ta demostra 
cu e Gobierno aki kier trece ordo den 
henter e desordo financiero cu tabata 
caracterisa e Gobierno di AVP. 

GABINETE EMAN NO A CUMPLI 

Pero sr. Marlon Sneek den su ansha 
pa defende su partido AVP a core 
declara cu locual e Gobierno ald lo 
bay haci na augustus awor ta algo cu 
Gabinete Eman semper a haci caba 
desde cu nan a haya CAFT riba nan 
lomba, esta cu cada 3 luna nan mes- 
ter produci un reportahe di e situa- 
cion financiero di e kwartaal ey. 

Pues cu esaki no ta algo nobo cu e 
Gobierno actual a inventa. Pero den 
e mesun rosea cu sr. Sneek ta alaba 


su Gobierno di AVP, e mes no ta re- 
alisa cu durante 2017 tur e reporta- 
henan di kwartaal pa loke t’e parti 
financiero a haya un ‘dildce onvoldo- 
ende’ di CAFT, ya cu Gabinete Eman 
no tabata cumpli cu locual nan a pri- 
minti, esta di percura pa un situacion 
financiero cu ta cuadra cu e norman- 
an stipula. 

Y hustamente p’e incumplimenton- 
an aki mester a bin cu e presupuesto 
supletorio na fin di aña 2017 y esa- 
lci tabata 130 miyon florin. Pues lci 
bal bo ta produci cada tres luna un 
reportahe y pa na final di aña bo ta 
horca tog cu un presupuesto supleto- 
rio dramatico, segun un comunicado 
di MEP. 

REPORTAHENAN 

DESASTROSO 

Asina nos por mira den e reportahe 
di e prome kwartaal 2017, caminda 
CAFT ta señala cu “het financier- 
ingstekort voor de hele collectieve 
sector ultimo maart 2017 bedraagt 
1,1% bbp. Over het eerste kwartaal is 
de tekortnorm voor 2017 van 0,5% 
bbp voor het hele jaar dus ruim over- 
schreden”. Pues Gabinete Eman no a 
cumpli! 

Pa lolce t’e di dos kwartaal di 2017: 
“Op basis van de resultaten uit de 
tweede uitvoeringsrapportage con- 
cludeert het CAft dat het een uitdag- 
ing wordt voor Aruba om aan het 
einde van het jaar te voldoen aan de 


wettelijk tekortnorm van 0,5% bbp”. 
Gabinete Eman no a cumpli atrobe! 
Pa loke t’e di tres kwartaal 2017: 
‘Derhalve is het CAft van oordeel 
dat uit de derde uitvoeringsrapport- 
age onvoldoende aannemelijk blijkt 
dat het voorlopige telcort van 2,6% 
in het laatste kwartaal terug gebracht 
zal worden tot het maximale finan- 
cieringstekort van 0,5% bbp in 2017. 
Un biaha mas Gabinete Eman no a 
cumpli! 

ENTRADANAN 
INCIDENTAL DEN 2016 

Hecho ta cu prome cu aña 2017, 
den e reportahenan di kwartaal 2016 
Gabinete Eman supuestamente lo 
a cumpli cu e norma stipula, pero 
CAFT a indica cu esaki ta debi na 
“incidentele meevallers die struc- 
turele tegenvallers dekken”. 

Pero despues di 2016 e baca di lechi 
no tabata duna lechi incidental mas 
y Gobierno di AVP no tabatin camin- 
da mas pa saca placa y p’asina facelift 
nan maneho financiero cu tabata de- 
sastroso durante 8 aña largo. 

Pues por mira claramente cu sr. Mar- 
lon Sneek un biaha mas a sinta lep- 
ia como Parlamentario, no a haci su 
esfuerzo pa lesa tur e reportahenan 
di kwartaal cu CAFT a traha di su 
Gobierno y cu ta mustra claramente 
cu riba papel nan por a traha tur e 
reportahenan aki den forma manipu- 
lative, pero e realidad a demostra cu 
nan no tabata cumpli cu e normanan 
stipula pa CAFT. 

Y awe nos tur ta horca cu un debe 
insurmontabel cu nos mester bay 
paga cu orguyo te cu aña 2039 y es- 
aki danki na manipulacion y locura 
di partido AVP, segun MEP den un 
comunicado. 

Di acuerdo cu Glenbert Croes 

Parlamenlarie Mervin Wyatt-Ras 
kier mira milager sosode riba tereno 
social den apenas 3 luna di tempo 



TA tristo pa mira con e Parlamentario 
di AVP drs. Mervin Wyatt-Ras, kende 
durante 8 aña largo a colabora cu Gabi- 
nete Mike Eman pa masacra un gran 
parti di e sector social den nos comu- 
nidad, awe ta critica Gobierno actual di 
MEP-POR-RED pa loke t’e maneho so- 
cial hiba durante e ultimo lunanan aki. 
Nos tur por corda ainda con e Gobi- 
erno cu sra. Wyatt-Ras a sostene cie- 
gamente durante 8 aña - sin pone man 
na nan curason di piedra - a dicidi di 
corta drasticamente den subsidio di tur 
e fundacionnan social cu e consecuencia 
cu hopi di e fundacionnan aki mester 
a corta den nan servicio duna na nan 
clientenan y te hasta varios t’e funda- 
cionnan aki cu a desaparece, segun Min- 
ister Glenbert Croes. 

CORTAMENTO DRASTICO 
DI SUBSIDIO 

Asina nos por a mira con nos grandinan 
den e casnan di anciano di SABA a sufri 
y no tabata haya juice mas pa bebe y pa 
cu nan bienestar, tranldlidad y situacion 
medico no por a drumi den airco mas. 
Nos hendenan special a bira victima 
tambe den e cortamento drastico di 
subsidio na SVGA y e.o. nos muchan- 
an special no por a haya tratamento 
mas pa loke ta higiena bocal ni e trans- 


porte necesario. Esey tambe tabata e 
caso p’esnan kedando na Casa Cuna y 
Imeldahof. Un gran cantidad di esnan 
cu adiccion a wordo benta riba caya ya 
cu e Gobierno a corta den e subsidio di 
varios di e organisacionnan aki cu taba- 
ta traha pa yuda e adictonan den nan 
rehabilitacion. 

Te hasta e fundacion FDEC cu tabata 
traha den dunamento di les den musica 
y arte n’esnan menos pudiente den co- 
munidad a ser elimina y nada otro a bin 
na su lugar manera cu Gabinete Eman a 
priminti. 

UN MILAGER INIGUALABEL 

Tur e maltratonan aki a pasa bao di na- 
nishi di sra. Wyatt-Ras, lcende mester 
por tabata sa mihor ya cu e ta carga un 
titulo halto den e ramo social. Pero awe 
cu un cara laba Parlamentario Wyatt- 
Ras ta core cuestiona un Gobierno y 
Minister kende recientemente, esta na 
fin di april 2018 a ricibi 17 miyon florin 
extra pa yuda corigi tur e dañonan cu 
Gabinete Eman a haci contra e sector 
social. 

Pues den menos di 3 luna cu e presu- 
puesto 2018 a ser aproba dor di Parla- 
mento, sra. Wyatt-Ras kier a mira un 


milager inigualabel sosode bao di tur 
esnan cu a sufri danki n’e maneho de- 
sastroso di Gabinete Eman. 

Un Gabinete cu a laga e caha di Go- 
bierno completamente bashi atras cu 
rasca di uña so y cu un deficit di 155 
miyon florin. Pues mester a warda te ora 
cu Parlamento aproba e 17 miyon florin 
extra aki y p’e ora ey numa por cuminsa 
uza legalmente e suma extra aki. Capi- 
ce, sra. Wyatt-Ras? 

EHECUCION DI CRISIS 
PLAN SOCIAL 

No mester lubida cu Minister di Asunto 
Social, Glenbert Croes poniendo e ser 
humano central atrobe a reuni cu mas di 
20 instancia social den nos comunidad 
caba pa conhuntamente traha riba un 
Crisis Plan Social di mas aña y p’asina 
mitiga e desaster laga atras riba e area 
social dor di Gabinete Mike Eman. 

E plan aki a ser presenta caba algun si- 
man pasa y awor ta den fase di ehecu- 
cion. No mester lubida cu e 8 aña di 
deterioro social na man di AVP no por 
wordo corigi y soluciona den menos cu 
3 luna. 

Talbez sra. Wyatt-Ras den su ignoran- 
cia no ta consciente cu bao di Gobierno 
actual a busca caba asistencia tecnico 
di UNICEF p’e cisisplan, a para tur on- 
theffing di e Minister corupto di AVP, a 
para tur uitzendvergunning, a yega na 
un acuerdo cu CEDE Aruba y Samen- 
werkende Fondsen, lo hinca 1 miyon 
florin extra di FDA den e Plan Social, a 
bin cu Bario Fest y Ban Cultiva y tambe 
ta implementando e start notitie natio- 
nale actie plan 2018-2020 pa un esfuer- 
zo duradero pa pone nos hobennan na 
trabao etc. 

Asina pues henter pueblo mes por mira 
e nivel abao cu sra. Wyatt-Ras, kende 
como Parlamentario tabata mudo pa 8 
aña largo lagando e sector social na caya 
awe ta mustra su odio y vengansa con- 
tra tur loke ta na beneficio di nos comu- 
nidad y specialmente esnan di menos 
recurso. 

Un pais cu kier desaroya no ta ser sirbi 
cu un mentalidad mezquino y pober 
manera t’e caso cu e Parlamentario ya 
menciona. 

Minister di Deporte, sr. Dangui Oduber 

A felicita tur e deportistanan Arubiano 
destacando internacionalmente 


DEN fin di siman Minister di Deporte, sr. Dangui 
Oduber a tuma nota di diferente deportista Arubiano 
cu a destaca den exterior. 

Mikel Schreuders - Silver 

Mikel Schreuders ta logra medaya di silver pa Aruba 
den 100 meter liber den e Weganan Centro Americano 
del Caribe 2018 na Baranquilla, Colombia. Cu un tem- 
po marca di 49.17 cual ta haci cu Milcel Schreuders ta 
clasifica automaticamente p’e Weganan Panameri- 
cano Lima, Peru 2019. 

Mikel Schreuders a bira e prome landador di 
Aruba cu ta gana un medaya p’e deporte lan- 
damento den weganan CAC. 

Sarah Quita - 2 nd Lugar 

Sarah Quita a lceda na di dos lugar den e 
competencia mundial di Wave den e PWA 
World Tour na Pozo. Sarah Quita lo sigi 
prepara su mes p’e competencia di Free- 
style na Fuerteventura caminda e lo 
bay defende e titulo mundial 
den windsurfing un biaha 
mas. 


Jordy Wever - Brons 

Jinete Jordy Wever ta logra e prome medaya pa Aruba 
den e Mundial di Equitacion na Ocala, Florida despues 
di e competi den un categoria hopi fuerte, pero Jordy 
Wever a sa di sobresali y logra medaya di brons pa Aru- 
ba den e categoria di Jinetes Aficionados 21-24 aña. 

Melanie Wever y Zoey Arends - Oro y Plata 
Melanie Wever pa di 4 biaha consecutivo Campeon 
Mundial den Equitacion. Amazona Melanie 
Wever ta logra medaya di oro, mientras e 
medaya di plata a bay pa Zoey Arends 
den e mundial di Equitacion na Ocala, 
Florida, tur dos den categoria 15 - 17. 
Pa di dos biaha den historia di Aruba 
tin dos medayista den mesun catego- 
ria den un Mundial. 

Minister Dangui Oduber ta felicita tur 
e atletanan aki cu nan logro. 



Pony Team Aruba - 
Campeon 

Pony Team Aruba 
titula campeon 
di e Pony 8U 
International 
Classic 2018 
na Mount 
Vernon Illi- 
nois caminda 
a gana e team 
di Mudcats 
Laurensville, 

Illinois den - ', 
final. h p t 



/ 

4 

'Ban Move Camp' 2018 organisa pa 
Ministerio di Deporte , ASU y IBiSA un exito 


NOS a yega na e ultimo siman di 
Ban Move Camp 2018. Manera 
añanan anterior Instituto Biba 
Saludabel y Activo (IBiSA) 
conhunto cu Arubaanse Sport Unie 
(ASU) a ofrece un programa di 
vacacion na nos muchanan. 

Ban Move Camp a wordo organisa 
den luna di juli y cada siman na un 
localidad diferente. 

E prome siman tabata na 
Sportcentrum San Nicolas (IBiSA 
SN) e di dos siman na Compleho 
Deportivo Frans Figaroa na Noord 
y actualmente Ban Move Camp ta 
na Centro Deportivo Betico Croes 
na Sta. Cruz. 


manera Fundacion Famia Planea. 

Durante e tres siman IBiSA su 
instructornan, coordinador y 
voluntario hunto cu e team di 
ASU ta percura cu e muchanan 
ta haci differente deporte. Tur 
dia e programa tin un ‘break’ pa 
e muchanan discansa un rato di e 
weganan y come nan pan y fruta 
bebe nan juice y awa na ora. Un 
siman yen di actvidad esey ta 
planea tambe pa e ultimo siman 
di Ban Move Camp cu a cuminsa 
awe dia 23 di juli 2018. Nos a 
yega na e cantidad maximal y 
desafortunademente no tin mas 
luga. 



E cantidad di mucha cu ta participa 
ta varia di 85- 120. Durante e 
Ban Move Camp nan ta participa 
na weganan deportivo y deporte 
: Karate, basketball, atletismo, 
schermen y tambe a siña e wega 
ping pong. 

E muchanan a goza di un 
demonstracion di e team di K9 y 
presentacion di algun fundacion 


Ta gradici e Ministerio di Turismo, 
Salubridad Publico y Deporte y 
ASU y tur trahador y voluntario di 
IBiSA pa nan dedicacion pa percura 
cu e muchanan a goza di Ban Move 
Camp 2018. 

Nos ta gradici tur muchanan pa 
nan participacion. Sigui IBiSA su 
facebook pagina IBiSA Aruba pa 
tips kiko pa haci durante vakantie. 

EcoGas cumpliendo cu su meta ambiental 

Acuerdo EcoGas y Serlimar 
pa cu maneho di desperdicio 
ta cuminsa mustra 
beneficioso pa Aruba henter 

Un parti di desperdicio municipal no ta 
yegando mas na Parkietenbos 

FOR 1 di juli 2018, no obstante e retonan di implemen- 
tacion, e acuerdo di maneho di desperdicio entre EcoGas 
y Serlimar ta den vigor. Ya caba ta cuminsa mira fru- 
tonan positivo pa cu e maneho di desperdicio y e futuro 
ambiental di Aruba. 

For di algun tempo caba e dialogo ta tumando lugar 
p’asina por yega na un acuerdo con pa procesa tur des- 
perdicio di Serlimar den un forma sostenibel. 

EcoGas tin basta aña caba ta procesando desperdicio di 
su clientenan. residencial y comercial den nan planta di 
separacion unda nan ta separa tur sushi den diferente 
fraccion pa e.o. reciclahe, re-uso y reduccion di masa di 
desperdicio. 

Den e forma aki ta reduci e volumen di desperdicio no 
re-uzabel cual ta wordo empaketa den forma sanitario y 
sostenibel den un bulto y bou maneho di Serlimar ta de- 
posita esalci nan cu ta no-toxico den e landfill sanitario 
na Sero Teishi. 

E meta principal di e partnership strategico aki ta pa caba 
cu 90% di desperdicio na Parkietenbos. 

E acuerdo entre Serlimar y EcoGas riba su mes ta refleha 
finalmente un caminda positivo pa un maneho mas sos- 
tenibel y eficiente di Aruba su desperdicio. 

EcoGas ta proyecta cu 40% di e desperdicio lo wordo 
separa y re-uza den diferente forma sostenibel como 
tambe prepara pa reciclahe. 

Despues cu sushi wordo separa na EcoGas ta reduci e 
volumen sobra cu aproximadamente 80%, asina ocupan- 
do menos espacio. 

E cantidad di sushi reduci cu no ta toxico, ta wordo com- 
pacta y warda den un envirobale, un material ecologica- 
mente sostenibel cu ta evita holor, musca y otro molest- 
ernan desagradebel. 



Esaki despues ta wordo ubica den un area cual por wor- 
do uza pa yena dumpnan ilegal of buraconan grandi cu 
despues por bira e.o. parkenan recreacional. 

E bultonan aki (Envirobale) a wordo diseña por medio di 
e industria di desperdicio pa facilita mas ainda e proceso 
di desperdicio rond mundo den general, e ta un solucion 
mas limpi y saludabel pa nos medio ambiente. 

Rebaho drastico di tiramento di sushi na Parkietenbos 

Prome cu juli 1, EcoGas tabata procesa un average di 
3000 tonelada pa luna, awor cu Serlimar tambe ta de- 
positando desperdicio e cantidad ta mucho mas. Tin in- 
dicacion, cu for di e acuerdo entre Serlimar y EcoGas a 
drenta den vigor, cu un parti di desperdicio municipal 
destina pa Parkietenbos ta yegando EcoGas y cu esaki ta 
consisti principalmente di desperdicio residencial. 

Mienstrastanto ta den espera di yegada di e parti di des- 
perdicio comercial. E logro di mas grandi pa Aruba ta cu 
e desperdicio residencial aki no ta wordo deposita mas 
na Parkietenbos, mitigando e problema ambiental na 
Parkietenbos. 

Desde su inicio na 1999, EcoGas su filiosofia ta uno di 
cooperacion na unda henter comunidad por uni pa re- 
media e gran problema di desperdicio cu ta reinando riba 
nos isla. 

Clausura di e program OGM na Universidad di Aruba 



DESPUES di un otro aña aca- 
demico exitoso, e programa OGM 
na Universidad di Aruba a sigui cu 
su tradicion di organisa un evento di 
clausura y un evento social. 

E tradicion a cuminsa na 2011 pa 
studiante y docentenan por refleha y 


traha riba e calidad di e programa di 
OGM aun mas. 

Durante e evento di clausura, ide- 
anan ta wordo intercambia entre stu- 
diante y docente, e studiantenan ta 
duna feedback over di aspectonan 
di e organisacion di e programa y to- 
cante diferente tema pa me- 
hora e estudio. 

Tambe studiantenan ta wor- 
do informa over di cambi- 
onan den e curiculo y nan ta 
haya tips kico pa spera den e 
aña academico nobo. Duran- 
te final di e evento di clau- 
sura, studiantenan a haci un 
tarea creativo pa refleha riba 
e aña academico y nan desar- 
oyo personal. 

Por medio di un mandala nan 
mester a expresa nan experi- 
encia y nivel di satisfaccion 
cu nan prestacion den e aña 
academico 2017-2018. 

Esnan cu ta pasa pa nan ulti- 
mo aña a prepara un “cuadra 
di portret” cu mester fungi 


como “un vision board”. 

E evento social despues a tuma lugar 
anochi na Urataka Center. Eynan 
den bon ambiente a tuma despedida 
di aña academico 2017-2018. 

E studiantenan a celebra tur nan exi- 
to, y a yama bon bini n’e vakantie tan 
espera. E team di OGM kier a felicita 
tur studiante di Universidad di Aru- 
ba y tambe di Aruba cu a bay over y 
especialmente esnan cu a gradua. 

Pa mas informacion tocante registra- 
cion por pasa na oficina di Asunto di 
Studiante (OSA) na Universidad di 
Aruba na J. Irausquin Blvd. banda 
di Crown y Kong Hing. Tambe por 
yama OSA na 526-2257 of manda 
un e-mail na ogm.student.assistant@ 
ua.aw 

Pa mas informacion tocante e estu- 
dio di OGM por bishita e pagina di 
web di Universidad di Aruba http:// 
www.ua. aw/OGM . Tambe por “lilce” 
e pagina di Facebook di OGM pa 
lceda informa over di OGM. 


3 *- 



Diamars 24 di Juli 2018 ta cumpli 19 aña 
e traviesa di cas: JESMIRAINE MADURO 

E ta ricibi hopi pabien di su mayornan Oscar 
y Jessica, di su rumannan Jesselaine y 
Jescaraine, di Mama y Papa, di Tanchi y Greg, 
di su primanan Jennelaine y Jenneviéne, di su 
primito Jehnrick, di Wela, di Welo y Anita, di su 

padrino y madrinanan y demas famianan. 
m_!___P 

Ben dia yen 
di alegria 

Scirbi pa Ruthy "Lady Ruth" 
Vrieswijk-Bergen 



SHONNAN tur, e alegria ta continua den 
baile! Despues di a dedica nos relato di bi- 
aha pasa n’e bailador princes indjan Alyd- 
ia Wever, nos ta presenta awe nos relato 
dedica na otro bailador profesional cu hopi 
amor, zjeito y pasion den cada paso y cada 
movecion. 

Nos ta papiando di Sonja Geevers, 
un.dinamico profesora di baile cu tambe ta 
culmina den su 50 añanan como tremendo 
maestra di baile pa su alumnonan di su scol 
di baile cu ta hiba como titulo: ”Step by 
step dance academy”. 

Relaciona cu e bunita logro aki, Step by 
Step Dance Academy a presenta un tre- 
mendo show den Cas di Cultura reciente- 
mente bao di e titulo:”50 years of Dedicat- 
ed Teaching” cu a impacta e publico. 

Hunto cu su bunita pareha Humphrey 
Lauffer y nan dinamico team di maestra, a 
hinca un show den otro, un show unico y 
hopi, pero hopi bunita mes! 

Pa Lady Ruth, e baile cu mas el a gusta t’esun 
di tap-dance, esun den cual tur e alumnon- 
an cu a presenta e baile aki, ta move nan 
pianan hunto den e mesun tempo y cu e 
mesun energia, lagando e zapatonan zona 
ldik ldalc ldik ldak ldik. 

Lady Ruth a bay bek den su mesun time 
tunnel tambe cu e bunita pieza musical 
“The blue danube - conoci como e Austrian 
waltz “ cu a wordo baila masha bunita mes! 

T’e wals aki, Lady Ruth a baila cu e instruc- 
tor di tango, e profesional y gentil caballero 


Alex Berldey, aña pasa mei den su prome 
One woman show “Alegria di Ruthy”. E 
aña aki, dia 26 di september lo tin capitulo 
dos di e One woman show ald “Alegria di 
Ruthy #2” a peticion di hopi cu a presencia 
e show aña pasa. 

Pero pa bin bek riba e bunita show di Step 
by Step, nos por comparti di curason cu e 
tabata un show unico exitoso cu kostuum- 
nan y bailenan tremendo! 

Tur e bailenan Ballet, Jazz, streetdance, 
moderno etc. tur pero tur cu nan estilo 
elegante cu hopi briyo, caranan cu bunita 
smile! 

Entre otro, cu coreografianan di Evilienne 
Werleman, Anna Fit, Jacky Zattera, Kayla 
Raghunath/Monique Bagheri, Monica Pina, 
Dyantha Lampe Maduro of di Sonja Geev- 
ers mes! Ta bunita pa sa cu Sonja Geevers 
a termina e Dance Academy di Rotterdam, 
Hulanda su carera ta hopi interesante, e 
ta comparti den e programa di e show 50 
years of Dedicated Teaching - el a baila na 
Alemania - bin lanta su mesun scol di baile 
na Aruba -bay biba y duna les di baile na 
Argentina - djies pa menciona un crenchi - 
el a logra hopi mas - y despues e cu su casa 


a bin bek Aruba - aña pasa nan scol Step 
by Step a celebra nan di 25 aniversario y 
e aña aki Lieve mooie Sonja ta celebra 50 
aña dunando les di baile! 

Y sigur cu e show cu nan a ofrece Aruba 
a yena y inspira e mentenan y curason pa 
semper, manera ta poni den nan programa 
di e anochi ey. 

Y manera e palabranan di Martha Gra- 
ham ta bisa:” Great dancers are not great 
because of their technique, they are great 
because of their passion”. 

Pabien Lieve mooie Sonja Geevers y Hum- 
phrey Lauffer - Pabien n’e strea Astrid Hag- 
ers-Arends kende tambe a cuminsa baila na 
edad hoben y ta bailando keto bay den un 
forma excelente y sobresaliente - cu a baila 
su ultimo show cu Step by Step den e show 
aki - cla pa bay sigui baila sigur unda cu e 
lo bay, pasobra pa añas e tabata e curason 
y cara bunita tambe di Step by Step Dance 
Academy - un bailador ehemplar - un baila- 
dor hopi stima. 

Nos tambe lo sigui baila nos mesun bailenan 
den bida yen di alegria sigur! Y...pa Step by 
Step hoooopi aña mas cu Sonja Geevers!! 

Deporte 

Seleccion masculino di Aruba Softball Bond 


Acumulando 400 swing durante 
batting practice diadomingo ultimo 



SELECCION Masculino di Aruba Softball Bond a 
bolbe di Monteria, Colombia mei-mei di luna di Juli y a 
continua cu entrenamento. 

For di fin di juni un entrenador profisional Luis Pire 
ta na Aruba pa brinda ayudo na ASB pa prepara tanto 
seleccion femenino p’e campeonato di CONURSA cu 
lo tuma lugar na Aruba for dia 26 di october pa 3 di 
november como e seleccion masculino cu tin un otro 
compromiso Centro Americano na Panama. 

Luis Pire ta entrena ambos seleccion, pero tambe tur 
atleta afilia na ASB por ricibi entrenamento personal 
den grupo. Actualmente Luis Pire ta 6 biaha pa siman 
riba tereno ocupa cu nos atletanan. 

Hunto cu Luis Pire den seleccion femenino y masculino 
nos tecniconan local ta di vital importancia pa hunto 
nos move nos atletanan pa un otro nivel competitivo. 


Director Teccnico di ASB, Estefano “Fano” Croes ta 
encarga cu e programa alci. Diadomingo ultimo for di 
lOam pa 1230pm atletanan tabatin un seccion di bateo 
di acuerdo cu e plan di entrenamento y mester a traha 
riba volumen esta acumulando 400 swing den un drill 
hopi intensivo. 

Aruba despues di a yega bek di Monteria a yama un 
reunion cu tur atleta y tecniconan pa evalua e compe- 
tencia ultimo y tur ta di acuerdo cu banda di pitcheo cu 
nos mester sigi desaroya nos mester traha duro riba nos 
bateo p’e nivel internacional. 

Atletanan sintiendo nan mes hopi satisfecho cu e volu- 
men di bateo weekend cu a pasa. Pasion ta grandi y 
trabounan lo sigui. ASB ta haci apelacion pa ban sigui 
traha hunto den harmonia pa logra nos obhetivo y mira 
progresonan grandi ainda den 2018. 

Corsou 

SELEBRASHON DIA COLOMBIA NA HOFI BIESHEUVEL 




WILLEMSTAD, - Manera ta un tradishon 
tur aña e colombianonan ta celebra nan Dia 
Natal na Hofi Biesheuvel, foi mainta te lcu 
laat den anochi den kareda 11. Ku differente 
stent di kuminda, koi bebe, kos di bolca du- 
shi, artesania i hopi mas, tambe nan a baila i 
gosa un bol lcu banda i dj. 



asburger 

' Çiut&uxl & @ne*H&ton4t 


Laga tur locual cu ta spera ml ta bunita 
Laga tur locual cu ml encontra na camlnda ta bunita 
Laga tur locual cu ta rondonami ta bunita 
Y laga esakinan termina den tur bunitesa 


Cu inmenso tristesa na nos curason, pero agradecido pa tur 
locual ela niflca pa nos y conforme cu boluntad di Dios, nos 
ta participa fayecimento di: 


Juan 

Nicolaas Hoek 

Mihor conoci como: "Nikki” 

*18-12-1933 - tl 6-07-2018 
Exempleado di Aruba Trading Co. y 
R.M.H. Special SecurityTeam N.V. 



Na nomber di su: 

Mayornan: tsr. Nicolas Hoeky 

tsra. Maria Elizabeth Hoek-Loopstok 


Yiunan: Roland Rlchineld Hoek y 

Rudolf Joannes v. Tol 
Patrick Learoy Hoek y 
sra. Mylene Hoek-Rlchardson na Hulanda 
David Louis Hoek y 
sra. Veraida “Vicky” Hoek-Rosalina 
Michael John Hoek y Jenny Werner na Hulanda 

Mama di su yiunan: Beata Mildred Burne 

Nietonan: Jeffrey Hoek y famia na Hulanda, Jennifer Hoek y 
famla na Hulanda, Phylicia Hoek y famia na Hulanda, Minerva 
Hoek y famla na Hulanda, Dáyna Hoek na Hulanda, Shauna 
Hoek na Hulanda, Mlchiéna Hoek na Hulanda, Myron Hoek y 
famla na Hulanda 


Bisanietonan, sobrino y sobrinanan na Aruba y den exterior, 
primo y primanan na Aruba y den exterior 

Rumannan: tAlicla "Chichl” Danla-Loopstok y famla 
tPablo Hoek 

Josefa Bakmeyer-Hoek y famia 
tMario Hoek 

tJosé “Jossy” Hoek y famia 

Swa y cuñanan na Aruba y den exterior, comer y compernan, 
Ihanan 


Demas famla: Hoek, Van Tol, Richardson, Rosallna, Werner, 
Burne, Dania, Wout, Alberts, Roberts, Ruiz, Barkmeyer, 
Bakmeyer, Villacis, Loopstok, Loefstok, Williams, Vrolljk, 
Silberie, Ras, Suarez, Gomez, de Lange, Leest, Orman, 
Ridderstaat, Winterdaal, Picus, Maduro, Kelly, Helder, Tromp, 
Perez, Jacobo, Lacle, Tjie-A-Loi, Lopez, Penha, Danje, 
Holsman, Albertus, Calmes, Pertuz, Bernabela, Silvestre, 
Willems, Arias, Henricus, Desbarida, Franken, Robert, 
Werleman, Paesch, Irausquin, Figaroa, Kock, Arnold, Van 
Thol, Posthuma, Wilson, Jacobs, Nlerop, Visser, Werleman, y 
demás famia na Aruba, Curaçao, Hulanda, U.S.A., y 
Suriname 

Oportunidad pa condolencia: Royal Funeral Home, diamars 
24 di juli 2018 dl 7’or pa 9’or di anochi. 

Ta invita tur amigo y amiganan, bisiña y conocirnan pa asisti 
na acto di entiero cu lo tuma lugar diahuebs 26 di juli 2018 na 
Royal Funeral Home di 2’or pa 4’or di atardi, despues 
saliendo pa Santana central na Sabana Basora. 

Nos ta pidi un disculpa si nos por a lublda un of otro famia 
den nos tristesa. 

Nos ta gradisi Wit Gele Kruis, San Pedro paviljoen y Huize 
Maristella. 

Nos ta lamenta cu despues di entiero nos no por ricibi bishita 
di condolencia na cas. 


Au^fra 

‘PeatentU & ^nematontt 

Lagrima y flornan por seca su recuerdonan 
y tur loke e la hasi y significa pa nos lo keda graba 
pa semper den nos mente y curason. 

“Cerca Dios mi alma ta na paz, 
ta di dj'E mi salbacion ta bini' 1 
Salmo 62:1 

Cu inmenso tristesa na nos curason, 
nos ta anuncia fayecimento di: 



José van der Biezen 

Mihor conoci como "Joy” of “Jossy" 
*04-09-1947 - f21 -07-2018 

Acto di entiero lo wordo anuncia despues 


A$ira 

^ 

ÇcMenat £ @ne*Hafonq 

Gradidmento v IjMtadon 



Mi Dios, Mi Señor, Mi Salbador 
Cu Bo amor infinito tenemi den Bo braza 
Ya no tin scuridad 
Unicamente Bo Luz briyando 

Cu inmenso tristesa na nos curason, nos ta participa 
fayecimento di nos querida esposa. Mama, ruman, 
wela, bisawela y tanta: 

Maria Luisa 
Tromp-Kelly 

Mihor conoci como Maria di Toy 
*03-03-1938 - f22-07-2018 

Na nomber di su: 

Mayornan:|Joannes y |Ana Maria Kelly-Figaroa 
Esposo: Victor Tromp (Toy) 

Yiunan: Reina y Chin Kelly-Tromp 
tFranklin Tromp 
Sra.vda Sira y |Ale Kelly-Tromp 
MirlaTrompy Jairill Farro 
Jeannette y Eric Tromp 
Nathaly Tromp y Welchi Werleman 

Nietanan y nieto : Elton Kelly y Iraima Bremer 
Carlton y Paola Kelly 
Calvin Kelly 
Francis Tromp 
Alex Kelly y Sheila Holsman 
Gisella y Ivan Flanegin-Kelly 
Kevin Wouter y Luisenne Guedez 
Mirella Wouter y Timothy Kelly 
Lis-Ann Wouter 
Jeanice Tromp 
Jeanrick Tromp 

Mescos cu nieto: Nigel Fuentes 
Bisanieto(a): Iriela, Ixania, Idelle, Clayton, Caderick, 
Dwayne, Nayla, tDaniloJr, Axel. Jayden, 

Shanea, Ixsell, tlvan Jr, 
tShandee, Givan, Mason 



Pa medio di esaki, mama, esposa, yuinan, ruman y 
demas famia kier a gradici tur esnan cu di un manera 
of otro a mustra nan atencion durante fayecimento y 
despedida di nos difunto stima: 



Marcelino Reinaldo 
Rigoberto Donata 

"Lino” 

Un danki na Aurora Funeral Home pa nan tremendo 
servicio. 

Alavez nos ta invita pa compaña nos na Santo 
Sacrificio di Misa, diamars 24 di juli pa 7:00 p.m., 
diahuebs 26 di juli pa 7:00 p.m. y diasabra 28 di juli 
pa 7:00 p.m., na Misa Inmaculada Concepcion na 
Santa Cruz. 

Na nomber di Famia Donata, Werleman y demas 
famia. 


Manera bisanieta: Caroline 
Ex Nuera y Yerno: Paulita Kelly 
Lisandro Wouter 

Rumannan:tTheresita y tMariano Gei y famia 
tAnita y tEmiliano Flanegin y famia 
tJose Kelly 

tAntonia y tCarlito Romano y famia 

tSusanna y tEstanislao Dirksen y famia 

tCanisia y tTimotheo Romano y famia 

tCatharina Kelly 

Rosa Kelly 

tMicheal Kelly 

tHiginio Kelly y famia 

Swa y cuñanan, primo y primanan, sobrino y sobrinanan, 
ihanan, bon bisiñanan, conocirnan y demas famia: Tromp, 
Kelly, Figaroa, Wouter, Farro, Winterdaal, Flanegin, Gei, 
Romano, Dirksen, Khalil, Perez, Flanegien. 

Ta invita pa acto di entiero cual lo tuma lugar na Aurora 
Funeral Home diaranzon 25 di juli 2018 for di 12’or pa 4’or 
di atardi. Despues lo sali pa Santana na Noord. 
Oportunidad pa condolencia: Turibana 37-C, diamars 24 
di juli di 7’or pa 9’or di anochi. 

Nos ta pidi disculpa pero despues di entiero nos no ta 
ricibi bishita di condolencia na cas. Envez di flor of krans, 
un donación pa Wilhelmina 
Kankerfonds lo ta masha aprecia. 

Disculpa nos si den nos tristesa nos por a lubida algun 
famia of conocirnan 

Pa medio di esaki famia kier a gradici tur 
esnan cu di un manera of otro a mustra nan 
atencion y a duna nos sosten durante fayecimento y 
despedida di nos defunto stima : 



Rubia Yolanda Quandus 

Un danki special ta bai pa Dr. Ramcharan, Koningin 
Wilhelmina Kankerfonds, na su ayudante di cas Lisa 
Mathilda, Lisette Does y su ruman Sera Servud y 
famia, Ingrid Todd y Elvis Cruz pa e bunita gesto. 
Tambe un danki ta bai pa Aurora Funeral Home pa nan 
bon servicio. 

Alaves nos kier invita tur famia, bisiña y conocir pa 3 
Santo Sacrificio di misa cual lo tuma lugar na Misa 
Inmaculada Concepcion na Sta Cruz: 

Diamars 24 di juli 2018 pa 7’or di anochi 
Diaranson 25 di juli 2018 pa 7’or di anochi 
Diahuebs 26 di juli 2018 pa 7’or di anochi 
Bo(so) presencia lo ta altamente aprecia 


A$fra 

Senjor ta mi wardador 
Pues mi no tin falta di nada. 

Cu gran tristeza na nos curazon 
Pero conforme y gradesido na tur 
locual e la hasi y nifica pa nos, 

Ta nos tristo deber di anuncia morto di 
nos querida y inolvidable mama: 



Sra Carmen Quant 

5 mei 1941 - 22 juli 2018 
Ex-taxista nr 78 

Acto di cremashon lo tuma lugar diahuebs 26 di 
augustus 2018 na Aurora Funeral Home. Ta ricibi 
bishita di condolencia di 9 or pa 11 di mainta. 
Cremashon lo tuma lugar den presencia familiar. 

Nos ta lamenta cu despues di cremashon no ta ricibi 
bishita na cas. 

Na lugar di krans un donacion na Koningin Wilhelmina 
Fonds lo wordo altamente aprecia. 


Ladronisia ku violensia 

WILLEMSTAD - Diasabra 21 di juli 2018, al- 
rededor di 23.15 or di anochi, Central di Polis a 
ricibi yamada di un caso di ladronisia cu violencia 
cu tabata tumando lugar na un restaurant den 
Kanga. 

Mesora a dirigi vários unidad policial n’e sitio. 
For di investigacion n’e sitio a sali na cla, cu un 
rato promé, algun homber a yega n’e restaurant 
encuestion y bou di menasa cu arma di candela 
lo mester a bay cu sén y bebida alcohólico for di 
e restaurant. 

Durante nan huida, e sospechosonan a bay cu ve- 
hiculo di e victima, cu ta un taxi. Djies un rato 
despues Central di Polis a keda notificá cu e vehi- 
culo den cua e sospechosonan a bay, a lceda sendi 
na candela na Fortuna Ariba. 

A dirigi unidad di Brandweer n’e sitio pa por a 
paga e candela. Investigacion den e caso aki ta 
continua. 


Kontrol di tráfiko 

WILLEMSTAD - Diadomingo 22 di yuli 
2018 Departamento di Tráfiko konhuntamente 

V 

ku unidatnan di Mantenshon di Orden Publiko, 
ME Flex, Duana (kachó di droga) Warda Kosta, 
ICMar/RST i Curmil a tene kontról di tráfiko. E 
kontrólnan aki a tuma lugá for di 16.45 or pa 
18.30 or riba Weg naar Westpunt, Martha Koos- 
je, Mal Pais i na kaminda pa San Willibrordus 
na altura di Kashutuin. Durante e kontról a kon- 
trolá ochentikuater (84) vehikulo. Bintiocho (28) 
shofur a haña prosésverbal pa e siguiente infrak- 
shonnan: 

manehá un vehikulo sin reibeweis bálido; 4 
manehá un vehikulo sin karchi kur; 1 
manehá un vehikulo ku number di outo ku no ta 
pagá; 7 

manehá un vehikulo ku glas skur; 11 
manehá un vehikulo sin seguro bálido; 3 
manehá un vehikulo sin plachi di number pegá; 2 
E kontrólnan alci ta kontinuá. 


Servicio pa 
Comunidad 


. -Mainta 


Emergencia 


Brandweer.911 

Polis.100 

Polis Oranjestad.102 

Polis San Nicolas.104 

Polis Santa Cruz.105 

Polis Shaba.107 

Polis Tipline.11141 

Ambulance San Nicolas.584-5050 

Ambulance Sasaki. 582-5573 

Ambulance Wayaca. 582-1234 

Hospital. 527-4000 

Centro Medico San Nicolas . 524-8833 
SVB (AO-Ziekmelding). 527-2782 


Botica na Warda 


Pabou di Brug: 

Del Pueblo 

Pariba di Brug: 

Aloe 


Dokter na Warda 


Pabou di Brug: 
Pariba di Brug: 


Servicionan 


ELMAR Storingdienst. 523-7147 

SETAR Storingdienst.117 

Digicel.145 

WEB Storingdienst. 525-4600 

Reina Beatrix Int’l Airport. 524-2424 

Serlimar. 584-5080 

Arugas. 585-1198 

Guarda Costa.913 


Funeraria 


AD Patres. 584-2299 

Aurora. 588-6699 

The Olive Tree. 582-0000 


Fundacion 


Rode Kruis Aruba. 582-2219 

FADA. 583-2999 

Fundacion Respeta Mi. 582-4433 

Fundacion Guia Mi. 587-1677 

Muhe den Dificultad. 583-5400 

Telefon pa Hubentud.131 

Centro Kibrahacha. 588-3131 

Stichting Bloedbank. 587-0002 

Mary Joan Foundation. 588-9999 

Koningin Wilhemina Fonds ... 582-0412 
Fundacion Pa Nos Muchanan.. 583-4247 


Cas Editorial 


nu: 

* Media 

lñrm ;* 

The Media Group 

Margñetstraat #3 
Oranjestad, Aruba 
Tel: 583-1400 Fax: 583-1444 

Orario di Oficirta 

Dialuna - Diabierna 

8am - 5pm 

Cuenta di Banco 
CMB #22982600 


E-mail 


Redaccion: noticia@awemainta.com 
Aviso: aviso@awemainta.com 

Subscribi na: notica@awemainta.com 


Director 


Victor “Toko” Winklaar 
Victor R. Winklaar 

